CELEX: 32013R0630
Language: lt
Date: 2013-06-28 00:00:00
Title: 2013 m. birželio 28 d. Komisijos reglamentas (ES) Nr. 630/2013, kuriuo iš dalies keičiami Europos Parlamento ir Tarybos reglamento (EB) Nr. 999/2001, nustatančio tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles, priedai  Tekstas svarbus EEE

29.6.2013   
            
            
               LT
            
            
               Europos Sąjungos oficialusis leidinys
            
            
               L 179/60
            
         KOMISIJOS REGLAMENTAS (ES) Nr. 630/2013
   2013 m. birželio 28 d.
   kuriuo iš dalies keičiami Europos Parlamento ir Tarybos reglamento (EB) Nr. 999/2001, nustatančio tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles, priedai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2001 m. gegužės 22 d. Europos Parlamento ir Tarybos reglamentą (EB) Nr. 999/2001 (1), nustatantį tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles, ypač į jo 23 straipsnio pirmą pastraipą,
   kadangi:
   
               (1)
            
            
               Reglamentu (EB) Nr. 999/2001 nustatytos galvijų, avių ir ožkų užkrečiamųjų spongiforminių encefalopatijų (USE) prevencijos, kontrolės ir likvidavimo taisyklės. Jis taikomas gyvų gyvūnų auginimui ir gyvūninių produktų gamybai, jų pateikimui rinkai, o tam tikrais specialiais atvejais – jų eksportui;
            
         
               (2)
            
            
               2011 m. sausio 19 d. Europos maisto saugos tarnyba (EMST) paskelbė nuomonę, parengtą kartu su Europos ligų prevencijos ir kontrolės centru (ELPKC), apie bet kokias galimas epidemiologines ar molekulines sąsajas tarp gyvūnų ir žmonių USE (toliau – bendra EMST ir ELPKC nuomonė) (2). Bendroje EMST ir ECDC nuomonėje EMST ir ECDC patvirtino atipinių galvijų spongiforminės encefalopatijos (GSE) formų nustatymą ir nurodė klasikinės GSE, L tipo atipinės GSE ir H tipo atipinės GSE formų skirtumus. Todėl tikslinga įrašyti klasikinių ir atipinių GSE atvejų apibrėžtis į Reglamento (EB) Nr. 999/2001 I priedą;
            
         
               (3)
            
            
               Reglamento (EB) Nr. 999/2001 III priedo A skyriaus I dalyje nustatytos GSE stebėsenos taisyklės, taikomos dėl galvijų, paskerstų žmonėms vartoti. Jose nurodomi gyvūnai, paskersti pagal „skerdimą, susidarius nepaprastai padėčiai“, kaip apibrėžta 1964 m. birželio 26 d. Tarybos direktyvos 64/433/EEB dėl sveikatos reikalavimų, taikomų gaminant ir pateikiant į rinką šviežią mėsą (3) 2 straipsnio n punkte. Ta direktyva buvo panaikinta Europos Parlamento ir Tarybos direktyva 2004/41/EB (4). Dėl to atsirado teisinio netikrumo ir sumažėjo gyvūnų, kurie turėtų būti ištirti, tyrimų. Todėl būtina aiškiai apibrėžti padėtį, kai gyvūnai turi būti nedelsiant paskersti, pagal GSE stebėsenos taisykles, taikomas dėl paskerstų žmonėms vartoti pagal Reglamento (EB) Nr. 999/2001 III priedą galvijų;
            
         
               (4)
            
            
               Reglamento (EB) Nr. 999/2001 III priedo A skyriaus II dalyje nustatytos taisyklės dėl avių ir ožkų stebėsenos. Valstybių narių parengtose atrajotojų stebėsenos ir tyrimų, siekiant nustatyti, ar nėra užkrečiamosios spongiforminės encefalopatijos (USE) pasireiškimo Sąjungoje metinėse ataskaitose pastaraisiais metais parodyta, kad avių ir ožkų, kurios nebuvo paskerstos žmonėms vartoti, tyrimas paprastai yra veiksmingesnis siekiant nustatyti USE atvejus nei gyvūnų, paskerstų žmonėms vartoti, tyrimas. Todėl valstybėms narėms turėtų būti suteikta daugiau lankstumo, kad jos nedidelį skaičių tyrimų, kurių reikalaujama pagal tą priedą, sutelktų tose subpopuliacijose, kuriose yra didesnė tikimybė nustatyti tokius atvejus;
            
         
               (5)
            
            
               Reglamento (EB) Nr. 999/2001 VII priede nustatytos likvidavimo priemonės, kurios turi būti taikomos patvirtinus galvijų, avių ir ožkų USE atvejus bei būtiniausi veisimo programos, skirtos didinti avių atsparumą USE, reikalavimai. Tas priedas buvo iš dalies pakeistas keletą kartų, taip pat ir Komisijos reglamentais (EB) Nr. 727/2007 (5) ir (EB) Nr. 746/2008 (6);
            
         
               (6)
            
            
               2007 m. liepos 17 d. byloje T-257/07 Prancūzija iškėlė bylą Komisijai Bendrajame teisme, prašydama sustabdyti Reglamento (EB) Nr. 727/2007 priedo 3 punkto taikymą tiek, kiek tai susiję su 2.3 punkto b papunkčio iii įtraukos, 2.3 punkto d papunkčio ir 4 punkto įrašymu į Reglamento (EB) Nr. 999/2001 VII priedo A skyrių, arba visai panaikinti tą reglamentą. Prancūzijos teigimu, šie punktai leistų taikyti ne tokias griežtas priežiūros ir likvidavimo priemones nei anksčiau nustatytosios dėl avių ir ožkų. 2007 m. rugsėjo 28 d. potvarkiu (7) Teismas šių nuostatų taikymą laikinai sustabdė, kol bus priimtas Teismo sprendimas pagrindinėje byloje;
            
         
               (7)
            
            
               todėl Komisija paprašė EMST padėti paaiškinti dvi pagrindines prielaidas, kuriomis buvo pagrįstas Reglamentas (EB) Nr. 727/2007. Atsižvelgiant į EMST paaiškinimus, Reglamentas (EB) Nr. 999/2001 buvo iš dalies pakeistas Reglamentu (EB) Nr. 746/2008, kuriuo buvo atnaujintos nuostatos, kurių taikymas Bendrojo Teismo nutartimi buvo laikinai sustabdytas. 2008 m. spalio 30 d. Bendrojo Teismo nutartimi (8) Reglamento (EB) Nr. 999/2001, iš dalies pakeisto Reglamentu (EB) Nr. 746/2008, VII priedo A skyriaus 2.3 punkto b papunkčio iii įtraukos, 2.3 punkto d papunkčio ir 4 punkto nuostatų taikymas laikinai sustabdytas, kol bus priimtas sprendimas pagrindinėje byloje (T-257/07);
            
         
               (8)
            
            
               2011 m. rugsėjo 9 d. sprendimu byloje T-257/07 (9) Bendrasis Teismas atmetė Prancūzijos prašymą panaikinti Reglamentą (EB) Nr. 746/2008 ir panaikino tų Reglamento (EB) Nr. 999/2001 VII priedo A skyriaus nuostatų taikymo sustabdymą;
            
         
               (9)
            
            
               2011 m. lapkričio 28 d. byloje C-601/11-P (10) Prancūzija pateikė apeliacinį skundą dėl Bendrojo Teismo sprendimo byloje T-257/07. Teismo prašoma panaikinti Bendrojo Teismo sprendimą byloje T-257/07 ir pateikti ginčo galutinį sprendimą, kuriuo būtų panaikinamas Reglamentas (EB) Nr. 746/2008, arba grąžinti bylą Bendrajam Teismui nagrinėti;
            
         
               (10)
            
            
               tikslinga aiškiau apibrėžti labai sudėtingas Reglamento (EB) Nr. 999/2001 VII priede numatytas valdymo galimybes ir nukrypti leidžiančias nuostatas dėl klasikinės skrepi avių ir ožkų populiacijose kontrolės ir likvidavimo. VII priede turėtų būti numatytos tik trys galimybės dėl užkrėstų avių ir ožkų bandų, t. y.: 1 pasirinktis – pašalinti visus gyvūnus; 2 pasirinktis – pašalinti tik ligai imlius gyvūnus; ir 3 pasirinktis – neprivalomas gyvūnų šalinimas;
            
         
               (11)
            
            
               taikytinos priemonės pagal kiekvieną iš tų trijų pasirinkčių turėtų būti parengtos iš naujo siekiant padėti palyginti pasirinktis ir geriau suvokti, kokių pasekmių tai turės atskiram ūkiui. Kadangi pagal 1 ir 2 pasirinktis numatomos griežtesnės likvidavimo priemones, kurios pagerintų ligų kontrolę, po likvidavimo pagal 1 ir 2 pasirinktis vykdomos priemonės turėtų būti lankstesnės nei pasirinkus 3 pasirinktį;
            
         
               (12)
            
            
               būtina patikslinti sąlygas, kuriomis pagal 2 pasirinktį nustatytos likvidavimo priemonės gali būti atidedamos. Tikslinga leisti jas trumpam laikui atidėti ne ilgiau nei trims mėnesiams dėl ėriavimosi laikotarpio. Tačiau ilgalaikis atidėjimas gali būti pateisinamas tik dėl to, kad reikia daugiau laiko padidinti genetinį atsparumą ūkyje klasikinei skrepi ligai. Kadangi genetinis atsparumas klasikinei skrepi ligai iki šiol buvo įrodytas tik avims, neturėtų būti leidžiama ilgam atidėti tik ožkų bandoms taikomas priemones. Jeigu leidžiama, turėtų būti apsiribota iki trejų metų laikotarpiu, laikantis tam tikrų sąlygų;
            
         
               (13)
            
            
               kai patvirtinami klasikiniai skrepi atvejai avių ūkiuose, kuriuose laikomos tų veislių, kurioms gresia išnykimas ūkiuose, avys, po likvidavimo taikant Reglamento (EB) Nr. 999/2001 VII priede nustatytas priemones turėtų būti atsižvelgiama į tai, kad sudėtinga nustatyti ir naudoti tik tos pačios nykstančios veislės atsparias avis arba avių genetinės medžiagos produktus. Šiuo konkrečiu atveju valstybėms narėms turėtų būti leista taikyti lankstesnes taisykles, susijusias su veislinių avių genotipu ir avių genetinės medžiagos produktais, įdiegtais ir naudojamais ūkiuose;
            
         
               (14)
            
            
               bendroje EMST ir ELPKC nuomonėje teigiama, kad atipinė skrepi galėtų būti beveik arba visai neužkrečiama. Ši išvada grindžiama daugiausia tuo, kad nėra nustatyta stebėtų atipinių Nor98 atvejų dažnumo visoje populiacijoje ir bandose, kuriose buvo nustatyti užsikrėtimo atvejai, statistinių skirtumų. Todėl apribojimai dėl avių ir ožkų judėjimo patvirtinus atipinę skrepi nebėra pagrįsti. Griežtesnė tų bandų priežiūra vis dėlto turėtų išlikti, siekiant surinkti daugiau mokslinių duomenų apie atipinę skrepi. Šis Reglamento (EB) Nr. 999/2001 VII priedo pakeitimas dera su būsimos politikos alternatyvomis, numatytomis Komisijos komunikato Europos Parlamentui ir Tarybai „Antrasis kovos su USE veiksmų planas. 2010–2015 m. strategijos dokumentas dėl užkrečiamųjų spongiforminių encefalopatijų“ (11) 2.4.3 punkte;
            
         
               (15)
            
            
               veisimo programos iki šiol buvo taikomos tik didelės genetinės vertės avių bandoms. Ten, kur jos buvo taikomos, veisimo programos buvo veiksmingos didinant atsparumą klasikinei skrepi aukštos genetinės vertės avių populiacijose. Tačiau įprastose populiacijose suteikiančio atsparumą paveldimo faktoriaus (alelių) paplitimas, panašu, iki šiol buvo ribotas. Reglamento (EB) Nr. 999/2001 VII priedo C skyriuje turėtų būti numatyta galimybė, kad veislinių avinų genotipavimas būtų atliekamas veisimo programoje nedalyvaujančiose bandose, siekiant pagerinti atsparumo klasikinei skrepi faktoriaus paplitimą produkcinėje populiacijoje;
            
         
               (16)
            
            
               Reglamento (EB) Nr. 999/2001 VIII priedo A skirsnyje nustatytos taisyklės, reglamentuojančios vidaus prekybą gyvais gyvūnais, sperma ir embrionais. Kaip nurodyta bendros EMST ir ELPKC nuomonės 14 konstatuojamojoje dalyje, atipinė skrepi galėtų būti beveik arba visai neužkrečiama. Todėl visų apribojimų dėl avių ir ožkų judėjimo patvirtinus atipinius skrepi ligos atvejus panaikinimas turėtų būti taikomas Sąjungos vidaus prekybai. Šią poziciją patvirtina ir faktas, kad Sausumos gyvūnų sveikatos kodekse, dėl kurio balsuota 2010 m. 78 –ojoje bendrojoje Pasaulio gyvūnų sveikatos organizacijos (OIE) sesijoje, nerekomenduojamas joks prekybos apribojimas dėl atipinių skrepi atvejų;
            
         
               (17)
            
            
               Reglamento (EB) Nr. 999/2001 VIII priede išdėstytos taisyklės dėl Sąjungos vidaus prekybos avimis ir ožkomis, jų sperma ir embrionais turėtų būti kuo labiau suderintos su TEB standartais, kad jos netrukdytų valstybėms narėms, patvirtinusioms nacionalinę klasikinės skrepi ligos kontrolės programą, deklaruoti šalies, kurioje nėra klasikinės skrepi, statusą laikantis TEB kodeksu nustatytų sąlygų. Iš dalies pakeistos Sąjungos vidaus prekybos nuostatos neturėtų daryti neigiamo poveikio esamiems Sąjungos vidaus prekybos srautams tarp valstybių narių, kuriose nėra patvirtintų nacionalinių klasikinės skrepi ligos kontrolės programų;
            
         
               (18)
            
            
               tuo tikslu, kaip pasiūlyta kovos su USE plano 2-os versijos 2.4.3 punkte, Reglamento (EB) Nr. 999/2001 VIII priede turėtų būti numatyta sistema, leidžianti valstybėms narėms nustatyti oficialaus ūkių, kuriuose nėra klasikinės skrepi, statuso pripažinimo tvarką. Ūkio galimybės dalyvauti Sąjungos vidaus prekyboje avimis ir ožkomis, atsižvelgiant į padėtį dėl klasikinės skrepi, turėtų būti nustatomos pagal jo statusą dėl klasikinės skrepi ligos;
            
         
               (19)
            
            
               Reglamento (EB) Nr. 999/2001 VIII priede turėtų būti nustatyta dviejų lygių statuso suteikimo ūkiams dėl klasikinės skrepi sistema. Jei norima vežti gyvūnus veisti ir auginti į valstybes nares, kuriose patvirtinta nacionalinė klasikinės skrepi ligos kontrolės programa, turėtų būti reikalaujama, kad būtų suteiktas nedidelės rizikos statusas, kuris techniniu požiūriu lygiavertis skrepi ligos nebuvimo ūkyje statusui, kaip nustatyta PGSO Sausumos gyvūnų sveikatos kodekso 14.9.5 straipsnyje ir grindžiamas tuo, kad mažiausiai septynerius metus laikomasi visų PGSO reikalavimų (laikantis taisyklės, nustatytos Reglamento (EB) Nr. 999/2001 6a straipsnyje ir VII priede ir padedančios veisti atsparių genotipų avis, pasiūlyme ARR/ARR genotipas pripažįstamas kaip tinkamas variantas). Turėtų būti reikalaujama, kad veisimui skirti į kitas valstybes nares vežami gyvūnai būtų tik iš ūkių, kuriuose klasikinės skrepi ligos rizika kontroliuojama, remiantis atitiktimi trumpesnio sąrašo reikalavimams mažiausiai trejus metus, kaip šiuo metu yra;
            
         
               (20)
            
            
               atsižvelgiant į tai, kaip sudėtinga įrodyti valstybės narės teritorijos ar jos dalies neužkrėtimą klasikine skrepi, kuriai būdingas ilgas inkubacinis laikotarpis, nėra jokio jos diagnostikos in vivo metodo ir labai skiriasi individualus priklausomas nuo genetinio gyvūnų profilio jų imlumas ligai, valstybės narės, kurioje nėra klasikinės skrepi, sąvoka Reglamento (EB) Nr. 999/2001 VIII priede turėtų būti pakeista sąvoka „valstybė narė arba zona, kurioje klasikinės skrepi rizika yra nedidelė“. Pripažinimo, kad valstybėje narėje ar valstybės narės zonoje klasikinės skrepi rizika yra nedidelė, sąlygas taip pat reikėtų atnaujinti ir iš esmės suderinti su PGSO Sausumos gyvūnų sveikatos kodekso 14.9.3 straipsnio rekomendacijomis;
            
         
               (21)
            
            
               atsižvelgiant į tai, kad Reglamento (EB) Nr. 999/2001 VIII priede turėtų būti reglamentuoti visi prekybos aspektai, susiję su klasikine skrepi, bei į tai, kad siūloma nustatyti oficialią klasikinės skrepi statuso pripažinimo ūkiuose tvarką, kuri būtų tinkamas pagrindas taikyti diferencijuotas garantijas dėl gyvūnų, kuriais prekiaujama su valstybėmis narėmis, kuriose patvirtinti nacionaliniai klasikinės skrepi ligos kontrolės planai, ir kuriais prekiaujama su kitomis valstybėmis narėmis, tame priede taip pat turėtų būti pateiktas valstybių narių, kuriose patvirtinti nacionaliniai klasikinės skrepi ligos kontrolės planai, sąrašas;
            
         
               (22)
            
            
               Reglamento (EB) Nr. 999/2001 IX priedo C skyriuje nustatytos taisyklės dėl gyvūninės kilmės produktų iš galvijų, avių ir ožkų, ypač žmonėms vartoti skirtos želatinos, importo į Sąjungą. Reglamento (EB) Nr. 999/2001 IX priedo D skyriaus A skirsnyje nustatytos taisyklės, susijusios su šalutinių gyvūninių produktų ir jų gaminių iš galvijų, avių ir ožkų, ypač želatinos, skirtos naudoti kaip sudedamoji pašarų dalis, importu į Sąjungą. Kadangi kolagenas, skirtas naudoti maistui ar pašarui, yra pagamintas iš tos pačios žaliavos kaip želatina, importo reikalavimai kolagenui, kuris skirtas naudoti maistui ar pašarams, turėtų būti suderinti su nustatytaisiais želatinai, skirtai naudoti ta pačia paskirtimi;
            
         
               (23)
            
            
               Reglamento (EB) Nr. 999/2001 IX priedo D skyriaus B skirsnyje numatyti konkretūs patvirtinimo dokumentai, kurie turi būti pridedami prie importuojamų į Sąjungą tam tikrų gyvūninės kilmės šalutinių produktų ir jų gaminių iš galvijų, avių ir ožkų. Šiuos patvirtinimus reikėtų iš dalies keisti, kad jie būtų taikomi ir trečiojoje šalyje perdirbtiems produktams, kurie kelia kontroliuojamą ar nenustatytą GSE riziką ir pagaminti iš medžiagos, gautos iš šios trečiosios šalies, taip pat iš trečiosios šalies, kur GSE rizika nedidelė. Specialus patvirtinimas, reikalingas importuojant produktus, kurių sudėtyje yra avių ir ožkų pieno ir skirtiems šerti ūkiuose auginamus gyvūnus, taip pat turėtų būti iš dalies pakeistas, kad būtų tinkamiau atsižvelgta į apribojimus, taikomus Sąjungos vidaus prekybai šiais produktais;
            
         
               (24)
            
            
               Reglamento (EB) Nr. 999/2001 IX priedo E ir H skyriuose nustatytos avių ir ožkų bei avinų ir ožių spermos ir avių ir ožkų embrionų importo į Sąjungą taisyklės. Šias importo taisykles reikėtų atnaujinti atsižvelgiant į Sąjungos vidaus prekybos reikalavimus, nustatytus Reglamento (EB) Nr. 999/2001 VIII priede, įskaitant bendruosius išankstinius klasikinės skrepi ligos stebėsenos ir likvidavimo reikalavimus, nustatytus Reglamento (EB) Nr. 999/2001 III ir VII prieduose, taip pat pašarų draudimo nuostatas Reglamento (EB) Nr. 999/2001 IV priede;
            
         
               (25)
            
            
               Reglamento (EB) Nr. 999/2001 X priede nustatyti tyrimo metodai, taikytini galvijų, avių ir ožkų USE tyrimams. Bendroje EMST ir ELPKC nuomonėje nurodyta, kad L tipo atipinės GSE sukėlėjas gali tapti svarbiu zoonozės veiksniu (perdavimo iš gyvūnų žmonėms), kuris panašus ar net svarbesnis nei klasikinės GSE sukėlėjas. L tipo ir H tipo atipinės GSE atvejai buvo nustatyti kai kuriose šalyse visame pasaulyje ir EMST nurodė, kad neįprastai didelis visų gyvūnų, kuriems nustatyta H tipo GSE ir L tipo GSE, amžius ir jų akivaizdžiai nedidelis paplitimas populiacijoje galėtų reikšti, kad šios atipinės GSE formos plinta savaime. Siekiant gauti daugiau žinių apie atipinę GSE, reikėti daugiau atitinkamų duomenų;
            
         
               (26)
            
            
               siekiant šio tikslo, būtina reikalauti, kad medžiaga, susijusi su visais būsimais Sąjungoje patvirtintais GSE atvejais, būtų pateikiama diferencinės diagnostikos tyrimams atlikti, kurie leistų tiksliai nustatyti sukėlėją, t. y. ar tai klasikinės GSE, L tipo atipinės GSE, ar H tipo atipinės GSE sukėlėjas. Kadangi tam tikros valstybės narės ir trečiosios šalys jau paskelbė išsamią informaciją apie savo neseniai nustatytų GSE atvejų fenotipą, būsimų Sąjungoje patvirtintų GSE atvejų diferencinės diagnostikos tyrimas turėtų būti nurodytas kaip privalomas Reglamento (EB) Nr. 999/2001 X priedo C skyriuje;
            
         
               (27)
            
            
               Reglamento (EB) Nr. 999/2001 X priedo C skyriaus 4 punkte nustatytas greitųjų tyrimų, kurie yra patvirtinti galvijų, avių ir ožkų USE stebėsenai, sąrašas;
            
         
               (28)
            
            
               atsižvelgiant į tai, kad šių dviejų greitųjų tyrimų rinkiniai, skirti galvijų GSE stebėsenai, nebėra gaminami, kaip patvirtinta Enfer Scientific2012 m. rugpjūčio 21 d. ir Roche Diagnostics GmbH 2012 m. rugpjūčio 31 d. laiškais, jie turėtų būti išbraukti iš greitųjų tyrimų sąrašo, pateikto X priedo C skyrius 4 punkte: Enfer test & Enfer TSE Kit version 2.0, automatizuotas bandinio paruošimas); Roche Applied Science PrionScreen);
            
         
               (29)
            
            
               kadangi valstybėms narėms reikia pakankamai laiko suderinti savo nacionalines instrukcijas su nustatytais naujais reikalavimais pagal šį reglamentą, šis reglamentas turėtų būti pradėtas taikyti nuo 2013 m. liepos 1 d.;
            
         
               (30)
            
            
               todėl Reglamentas (EB) Nr. 999/2001 turėtų būti atitinkamai iš dalies pakeistas;
            
         
               (31)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę ir joms neprieštarauja nei Europos Parlamentas, nei Taryba,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 999/2001 priedai iš dalies keičiami pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2013 m. liepos 1 d.
   
      Šis reglamentas privalomas visas ir taikomas tiesiogiai visose valstybėse narėse.
      Priimta Briuselyje 2013 m. birželio 28 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 147, 2001 5 31, p. 1.
   
      (2)  EMST leidinys (2011 m.); 9(1):1945.
   
      (3)  OL 121, 1964 7 29, p. 2012.
   
      (4)  OL L 157, 2004 4 30, p. 33.
   
      (5)  OL L 165, 2007 6 27, p. 8.
   
      (6)  OL L 202, 2008 7 31, p. 11.
   
      (7)  OL C 283, 2007 11 24, p. 28.
   
      (8)  OL C 327, 2008 12 20, p. 26.
   
      (9)  OL C 311, 2011 10 22, p. 33.
   
      (10)  OL C 80, 2012 3 17, p. 5.
   
      (11)  COM(2010) 384 galutinis.
   
      PRIEDAS
      Reglamento (EB) Nr. 999/2001 priedai iš dalies keičiami taip:
      
                  (1)
               
               
                  I priedo 2 punktas iš dalies keičiamas taip:
                  
                              „2.
                           
                           
                              Šiame reglamente taip pat taikomos tokios apibrėžtys:
                              a)   vietinis GSE atvejis– tai galvijų spongiforminės encefalopatijos atvejis, kai nebuvo akivaizdžiai įrodyta, kad jis įvyko dėl gyvo gyvūno užsikrėtimo prieš jį įvežant;
                              b)   kohorta– galvijų grupė, kurią sudaro:i)gyvūnai toje pačioje bandoje, kurioje yra užsikrėtusių galvijų, atvesti 12 mėnesių prieš užsikrėtusio galvijo gimimo dieną arba po jos; taip patii)gyvūnai, kurie pirmaisiais savo gyvenimo metais buvo auginami kartu su užsikrėtusiu galviju pirmaisiais jo gyvenimo metais;c)   pirmasis užkrėstas gyvūnas– tai pirmasis ūkio ar epidemiologiniu požiūriu apibrėžtos grupės gyvūnas, kurio USE užkrėtimas buvo patvirtintas;
                              d)   smulkiųjų atrajotojų susirgimai USE– nustatytas avies ar ožkos susirgimo užkrečiamąja spongiformine enecefalopatija atvejis, kurio patvirtinimui atliekamas tyrimas dėl nenormalaus PrP baltymo;
                              e)   skrepi atvejis– patvirtintas avies ar ožkos susirgimo užkrečiama spongiformine encefalopatija atvejis, kai GSE diagnozė buvo atmesta pagal Europos Sąjungos etaloninės laboratorijos techniniame vadove dėl smulkiųjų atrajotojų USE štamo ypatumų nustatymo nustatytus kriterijus (1);
                              f)   klasikinis skrepi atvejis– patvirtintas susirgimo skrepi atvejis, priskiriamas klasikiniams pagal Europos Sąjungos etaloninės laboratorijos techninio vadovo dėl smulkiųjų atrajotojų USE štamo ypatumų nustatymo nustatytus kriterijus;
                              g)   atipinis skrepi atvejis– patvirtintas susirgimo skrepi atvejis, kuris skiriasi nuo klasikinio skrepi ligos atvejo pagal Europos Sąjungos etaloninės laboratorijos techninio vadovo dėl smulkiųjų atrajotojų USE štamo ypatumų nustatymo nustatytus kriterijus;
                              h)   priono baltymo genotipo avys– tai dviejų alelių derinys, kaip nurodyta Komisijos sprendimo 2002/1003/EB I priedo 1 punkte (2);
                              i)   GSE atvejis– galvijų spongiforminės encefalopatijos atvejis, patvirtintas nacionalinėje etaloninėje laboratorijoje taikant metodus ir protokolus, nurodytus X priedo C skyriaus 3.1 punkto a ir b papunkčiuose;
                              j)   klasikinis GSE atvejis– galvijų spongiforminės encefalopatijos atvejis, priskiriamas tokiam pagal kriterijus, nustatytus pagal Europos Sąjungos etaloninės laboratorijos galvijų USE izoliatų klasifikavimo metodą (3);
                              k)   atipinis GSE atvejis– galvijų spongiforminės encefalopatijos atvejis, kuris negali būti klasifikuojamas kaip klasikinis GSE atvejis pagal kriterijus, nustatytus pagal Europos Sąjungos etaloninės laboratorijos galvijų USE izoliatų klasifikavimo metodą;
                              l)   avys ir ožkos, vyresnės nei 18 mėnesių– avys ir ožkos:i)kurių amžiaus patvirtintas registrais ar judėjimo dokumentuose, nurodytuose Tarybos reglamento (EB) Nr. 21/2004 3 straipsnio 1 punkto b, c ir d papunkčiuose, arbaii)kurios turi daugiau kaip du nuolatinius per dantenas prasikalusius kandžius.
                        
            
                  (2)
               
               
                  III priedo A skyrius iš dalies keičiamas taip:
                  
                              a)
                           
                           
                              I dalies 2 punktas pakeičiamas taip:
                              „2.   Žmonių vartojimui paskerstų gyvūnų stebėsena
                              
                              
                                          2.1.
                                       
                                       
                                          Visi galvijai, kuriems yra daugiau kaip 24 mėnesiai amžiaus, tiriami siekiant nustatyti GSE, jei jie:
                                          
                                                      —
                                                   
                                                   
                                                      priverstinai paskersti pagal Reglamento (EB) Nr. 853/2004 (5) III priedo I skirsnio VI skyriaus 1 punktą, arba
                                                   
                                                
                                                      —
                                                   
                                                   
                                                      tikrinti ante mortem dėl nelaimingo atsitikimo, arba atsiradus rimtiems fiziologiniams ar funkciniams sutrikimams, arba požymiams pagal Reglamento (EB) Nr. 854/2004 (6) I priedo I skirsnio II skyriaus B dalies 2 punktą.
                                                   
                                                
                                    
                                          2.2.
                                       
                                       
                                          Visi sveiki vyresni kaip 30 mėnesių galvijai, įprastai skerdžiami žmonių maistui, tiriami siekiant nustatyti GSE.
                                       
                                    
                        
                              b)
                           
                           
                              II dalis iš dalies keičiama taip:
                              
                                          i)
                                       
                                       
                                          2 punktas pakeičiamas taip:
                                          „2.   Žmonių maistui paskerstų avių ir ožkų stebėsena
                                          
                                          
                                                      a)
                                                   
                                                   
                                                      valstybės narės, kuriose ėriavedžių ir ėringų avių, sukergtų su avinais, populiacija viršija 750 000 gyvūnų, pagal mėginių ėmimo taisykles, nustatytas 4 punkte, tiria mažiausiai 10 000 žmonių maistui paskerstų avių imtį;
                                                   
                                                
                                                      b)
                                                   
                                                   
                                                      valstybės narės, kuriose ožkų, jau atsivedusių ožiukų, ir sukergtų ožkų populiacija viršija 750 000 gyvūnų, pagal mėginių ėmimo taisykles, nustatytas 4 punkte, tiria mažiausiai 10 000 žmonių maistui paskerstų ožkų imtį;
                                                   
                                                
                                                      c)
                                                   
                                                   
                                                      valstybė narė gali nuspręsti pakeisti ne daugiau kaip:
                                                      
                                                                  —
                                                               
                                                               
                                                                  50 % savo mažiausio paskerstų žmonėms vartoti avių ir ožkų mėginių imties dydžio, nurodyto a ir b punktuose, atliekant nugaišusių avių arba ožkų, vyresnių nei 18 mėnesių, tyrimą, kai santykis yra vienas ir vienas, atsižvelgiant į minimalų imties dydį, nurodytą 3 punkte;
                                                               
                                                            
                                                                  —
                                                               
                                                               
                                                                  10 % mažiausio mėginio imties dydžio, nurodyto a ir b punktuose, tiriant avis arba ožkas, paskerstas pagal ligos likvidavimo kampaniją, kai jos vyresnės nei 18 mėnesių ir santykis yra vienas ir vienas.“
                                                               
                                                            
                                                
                                    
                                          ii)
                                       
                                       
                                          5 punktas pakeičiamas taip:
                                          „5.   Stebėsena ūkiuose vykdant USE kontrolės ir likvidavimo priemones
                                          
                                          Vyresni kaip 18 mėnesių gyvūnai, kurie paskersti, norint juos sunaikinti, vadovaujantis VII priedo B skyriaus 2 dalies 2.2.1 ir 2.2.2 punktų b ar c papunkčiais, tiriami dėl USE taikant laboratorinius metodus ir protokolus, nustatytus X priedo C skyriaus 3 dalies 3.2 punkto b papunktyje, remiantis paprasta atsitiktine mėginių atranka pagal imties dydį, nurodytą toliau pateikiamoje lentelėje.
                                          
                                                      Vyresnių nei 18 mėnesių paskerstų naikinimo tikslais gyvūnų skaičius bandoje
                                                   
                                                   
                                                      Minimalus mėginių imties dydis
                                                   
                                                
                                                      70 ar mažiau
                                                   
                                                   
                                                      Visi tinkami gyvūnai
                                                   
                                                
                                                      80
                                                   
                                                   
                                                      68
                                                   
                                                
                                                      90
                                                   
                                                   
                                                      73
                                                   
                                                
                                                      100
                                                   
                                                   
                                                      78
                                                   
                                                
                                                      120
                                                   
                                                   
                                                      86
                                                   
                                                
                                                      140
                                                   
                                                   
                                                      92
                                                   
                                                
                                                      160
                                                   
                                                   
                                                      97
                                                   
                                                
                                                      180
                                                   
                                                   
                                                      101
                                                   
                                                
                                                      200
                                                   
                                                   
                                                      105
                                                   
                                                
                                                      250
                                                   
                                                   
                                                      112
                                                   
                                                
                                                      300
                                                   
                                                   
                                                      117
                                                   
                                                
                                                      350
                                                   
                                                   
                                                      121
                                                   
                                                
                                                      400
                                                   
                                                   
                                                      124
                                                   
                                                
                                                      450
                                                   
                                                   
                                                      127
                                                   
                                                
                                                      500 ir daugiau
                                                   
                                                   
                                                      150“
                                                   
                                                
                                    
                        
            
                  (3)
               
               
                  VII priedas pakeičiamas taip:
                  
                     „VII PRIEDAS
                     
                        UŽKREČIAMŲJŲ SPONGIFORMINIŲ ENCEFALOPATIJŲ KONTROLĖ IR LIKVIDAVIMAS
                     
                     A   SKYRIUS
                     
                        Priemonės, kurių imamasi esant įtarimui dėl use atvejų tarp avių ir ožkų
                     
                     Jei įtariama, kad valstybės narės ūkyje laikoma avis ar ožka yra užsikrėtusi USE, visoms kitoms to ūkio avims ir ožkoms oficialus judėjimo apribojimas taikomas, kol bus gauti patvirtinančių tyrimų rezultatai.
                     Jei yra įrodymų, kad nėra tikėtina, jog ūkis, kuriame gyvūnas buvo, kai buvo įtarta USE, ir yra tas ūkis, kuriame gyvūnas galėjo būti užkrėstas USE, valstybė narė gali nuspręsti kitiems ūkiams arba tik ūkiui, kuriame gyvūnas turėjo sąlytį su užkratu, taikyti oficialias kontrolės priemones, atsižvelgdama į turimą epidemiologinę informaciją.
                     Ūkio, kuriam taikomos oficialios kontrolės priemonės, avių ir ožkų, kurios tame ūkyje laikomos nuo USE nustatymo dienos iki patvirtinančių tyrimų rezultatų gavimo, pienas ir pieno produktai naudojami tik tame ūkyje.
                     B   SKYRIUS
                     
                        Priemonės, kurių imamasi patvirtinus galvijų, avių ir ožkų use atvejus
                     
                     
                                 1.
                              
                              
                                 13 straipsnio 1 dalies b punkte nurodytu tyrimu turi būti nustatyti:
                                 
                                             a)
                                          
                                          
                                             galvijų atveju:
                                             
                                                         —
                                                      
                                                      
                                                         visi kiti atrajotojai, laikomi gyvūnų ūkyje, kuriame buvo patvirtinta liga,
                                                      
                                                   
                                                         —
                                                      
                                                      
                                                         jei liga diagnozuojama gyvūno patelei, jos palikuonys, atvesti prieš dvejus metus iki pasireiškiant ligos pradiniams požymiams ar praėjus dvejiems metams po ligos pradinių požymių pasireiškimo;
                                                      
                                                   
                                                         —
                                                      
                                                      
                                                         visi kohortos, kurioje buvo patvirtinta liga, gyvūnai,
                                                      
                                                   
                                                         —
                                                      
                                                      
                                                         galima ligos kilmė,
                                                      
                                                   
                                                         —
                                                      
                                                      
                                                         kiti gyvūnai, laikomi gyvūnų ūkyje, kuriame liga buvo patvirtinta, ar kituose ūkiuose, kurie gali būti užkrėsti USE sukėlėjais, arba kurie turėjo sąlytį su tuo pačiu pašaru arba užkrato šaltiniu,
                                                      
                                                   
                                                         —
                                                      
                                                      
                                                         pašarų, kurie gali būti užteršti užkratu, kitų medžiagų judėjimas arba visos kitos užkrato pernešimo priemonės, kuriomis USE sukėlėjas galėjo būti perneštas į tiriamą ūkį ar iš jo;
                                                      
                                                   
                                       
                                             b)
                                          
                                          
                                             avių ir ožkų atveju:
                                             
                                                         —
                                                      
                                                      
                                                         visi atrajotojai, išskyrus avis ir ožkas, laikomas gyvūnų ūkyje, kuriame liga buvo patvirtinta,
                                                      
                                                   
                                                         —
                                                      
                                                      
                                                         kiek tai įmanoma, gyvūnų patelių, kurių liga buvo patvirtinta, tėvai, visi embrionai, kiaušialąstės ir paskutiniai palikuonys,
                                                      
                                                   
                                                         —
                                                      
                                                      
                                                         visos kitos avys ir ožkos, laikomos gyvūnų ūkiuose, kuriuose liga buvo patvirtinta, be nurodytųjų antrojoje įtraukoje,
                                                      
                                                   
                                                         —
                                                      
                                                      
                                                         galima ligos kilmė ir kiti ūkiai, kuriuose yra gyvūnų, embrionų arba kiaušialąsčių, kurie gali būti užkrėsti USE sukėlėju ar kurie turėjo sąlytį su tuo pačiu pašaru arba užkrato šaltiniu,
                                                      
                                                   
                                                         —
                                                      
                                                      
                                                         pašarų, kurie gali būti užteršti užkratu, kitų medžiagų judėjimas arba visos kitos užkrato pernešimo priemonės, kuriomis USE sukėlėjas galėjo būti perneštas į atitinkamą ūkį ar iš jo.
                                                      
                                                   
                                       
                           
                                 2.
                              
                              
                                 13 straipsnio 1 dalies c punkte nustatytos priemonės yra bent šios priemonės:
                                 
                                             2.1.
                                          
                                          
                                             jei patvirtinama, kad galvijas užkrėstas GSE, 1 dalies a punkto antroje ir trečioje įtraukose nurodytu tyrimu nustatyti galvijai nužudomi ir visiškai sunaikinami; tačiau valstybė narė gali nuspręsti:
                                             
                                                         —
                                                      
                                                      
                                                         1 dalies a punkto trečioje įtraukoje nurodytos gyvūnų kohortos nežudyti ir nesunaikinti, jei yra įrodymų, kad minėti gyvūnai nebuvo šeriami tais pačiais pašarais, kaip ir užkrėstas gyvūnas,
                                                      
                                                   
                                                         —
                                                      
                                                      
                                                         atidėti 1 dalies a punkto trečiojoje įtraukoje nurodytų kohortų gyvūnų žudymą ir naikinimą iki jų vaisingo gyvenimo pabaigos, jei tai – nuolatos spermos surinkimo centre laikomi buliai ir jei galima užtikrinti, kad nugaišę jie bus visiškai sunaikinti.
                                                      
                                                   
                                       
                                             2.2.
                                          
                                          
                                             Jei USE diagnozė buvo patvirtinta aviai ar ožkai:
                                             
                                                         2.2.1.
                                                      
                                                      
                                                         Tais atvejais, kai negalima atmesti GSE galimybės,
                                                         jei GSE diagnozės negalima atmesti po tarplaboratorinio tyrimo, atlikto taikant X priedo C skyriaus 3 dalies 3.2 punkto c papunktyje nustatytus metodus ir protokolus, visi gyvūnai, nustatyti tyrimu, nurodytu 1 punkto b papunkčio antroje–penktoje įtraukose, nužudomi ir visiškai sunaikinami, o tuo tyrimu nustatyti embrionai ir kiaušialąstės – visiškai sunaikinami.
                                                         Vyresni nei 18 mėnesių gyvūnai, nužudyti siekiant sunaikinti, tiriami dėl USE taikant laboratorinius metodus ir protokolus, nurodytus X priedo C skyriaus 3 dalies 3.2 punkte, kaip nustatyta III priedo A skyriaus II dalies 5 punkte.
                                                         Turi būti nustatytas visų avių (neviršijant 50 gyvūnų) priono baltymo genotipas.
                                                         Pienas ir pieno produktai, gauti iš sunaikinamų gyvūnų, kurie buvo laikomi ūkyje nuo dienos, kai patvirtinta, kad negalima atmesti GSE galimybės, iki visiško sunaikinimo dienos, turi būti šalinami pagal Reglamento (EB) Nr. 1069/2009 (7) 12 straipsnį.
                                                         Po gyvūnų nužudymo ir visiško sunaikinimo ūkiui taikomos 3 punkte nustatytos sąlygos.
                                                      
                                                   
                                                         2.2.2.
                                                      
                                                      
                                                         Atvejai, kai GSE ir atipinę skrepi galima atmesti
                                                         Jei GSE ir atipinė skrepi atmetamos taikant laboratorinius metodus ir protokolus, nustatytus X priedo C skyriaus 3 dalies 3.2 punkto c papunktyje, ūkis turi atitikti a punkte išdėstytas sąlygas ir, atsižvelgiant į už ūkį atsakingos valstybės narės sprendimą, 1 pasirinkties sąlygas, nustatytas b punkte, 2 pasirinkties sąlygas, nustatytas c punkte arba 3 pasirinkties sąlygas, nustatytas d punkte:
                                                         
                                                                     a)
                                                                  
                                                                  
                                                                     pienas ir pieno produktai, gauti iš gyvūnų, numatomų sunaikinti arba paskersti ir kurie buvo laikomi ūkyje nuo dienos, kai patvirtinta USE, iki užbaigimo priemonių, kurios turi būti taikomos ūkyje, kaip nustatyta b ir c punktuose, arba gautiems iš užkrėstos bandos tol, kol visi apribojimai, nustatyti d punkte ir 4 punkte, yra panaikinami, nenaudojami atrajotojams šerti, išskyrus atrajotojų šėrimą tame ūkyje.
                                                                     Tokie pienas ir pieno produktai kaip ne atrajotojams skirtas pašaras tiekiami rinkai tik valstybės narės, atsakingos už ūkį, teritorijoje.
                                                                     Prie tokio pieno ir pieno produktų siuntų pridedamame komerciniame dokumente ir ant tokių siuntų pakuočių turi būti aiškiai pažymėta: „netinka atrajotojams šerti“.
                                                                     Pašarų, kurių sudėtyje yra tokio pieno ir pieno produktų, naudojimas ir laikymas turi draudžiami ūkiuose, kuriuose laikomi atrajotojai.
                                                                     Birūs pašarai, kurių sudėtyje yra tokių produktų, vežami transporto priemonėmis, kuriomis tuo pat metu nevežami atrajotojams skirti pašarai.
                                                                     Jei tokios transporto priemonės vėliau naudojamos vežti atrajotojams skirtus pašarus, jos kruopščiai išvalomos laikantis už ūkį atsakingos valstybės narės patvirtintos tvarkos, kad būtų išvengta kryžminio užteršimo.
                                                                  
                                                               
                                                                     b)
                                                                  
                                                                  
                                                                     1 pasirinktis – nužudomi ir visiškai sunaikinami visi gyvūnai
                                                                     visi 1 dalies b punkto antroje ir trečioje įtraukose nurodyti tyrimu nustatyti gyvūnai nedelsiant nužudomi ir visiškai sunaikinami, o embrionai ir kiaušialąstės visiškai sunaikinami;
                                                                     Vyresni nei 18 mėnesių gyvūnai, nužudyti siekiant sunaikinti, tiriami dėl USE taikant laboratorinius metodus ir protokolus, nurodytus X priedo C skyriaus 3 dalies 3.2 punkte, kaip nustatyta III priedo A skyriaus II dalies 5 punkte.
                                                                     Turi būti nustatytas visų avių (neviršijant 50 gyvūnų) priono baltymo genotipas.
                                                                     Nukrypstant nuo pagal 1 pasirinktį pirmoje pastraipoje nustatytų sąlygų, valstybės narės gali nuspręsti atlikti vietoj išvardytų priemones, nurodytas i ar ii punktuose:
                                                                     
                                                                                 i)
                                                                              
                                                                              
                                                                                 pakeisti visų gyvūnų nužudymą ir visišką sunaikinimą neatidėliotinu jų skerdimu žmonėms vartoti nedelsiant, su sąlyga, kad:
                                                                                 
                                                                                             —
                                                                                          
                                                                                          
                                                                                             gyvūnai yra skerdžiami žmonėms vartoti, valstybės narės, atsakingos už ūkį, teritorijoje;
                                                                                          
                                                                                       
                                                                                             —
                                                                                          
                                                                                          
                                                                                             visi gyvūnai, vyresni negu 18 mėnesių amžiaus, paskersti žmonėms vartoti, turi būti tiriami dėl USE taikant laboratorinius metodus ir protokolus, nustatytus X priedo C skyriaus 3 dalies 3.2 punkte,
                                                                                          
                                                                                       
                                                                           
                                                                                 ii)
                                                                              
                                                                              
                                                                                 ėriukai ir ožiukai, jaunesni nei trijų mėnesių, nėra nedelsiant nužudomi ir visiškai sunaikinami, jei jie skerdžiami žmonėms vartoti ne vėliau kaip tuo metu, kai jiems sueina trys mėnesiai.
                                                                              
                                                                           Kol bus nužudyti ir visiškai sunaikinti arba paskersti žmonėms vartoti visi gyvūnai, priemonės, nurodytos 2.2.2 punkto a papunktyje ir 3.4 punkto b papunkčio trečioje ir ketvirtoje įtraukose, taikomos ūkyje, kuriame buvo nuspręsta taikyti 1 pasirinktį.
                                                                     Po visų gyvūnų nužudymo ir visiško sunaikinimo arba skerdimo žmonėms vartoti 3 punkte nustatytos sąlygos taikomos ūkiui, kuriame buvo nuspręsta taikyti 1 pasirinktį.
                                                                  
                                                               
                                                                     c)
                                                                  
                                                                  
                                                                     2 pasirinktis– nužudomi ir visiškai sunaikinami tik ligai imlūs gyvūnai
                                                                     Priono baltymo genotipas nustatomas visoms ūkyje esančioms avims, po to nužudomi ir visiškai sunaikinami visi gyvūnai, embrionai ir kiaušialąstės, kurie identifikuoti atliekant tyrimą, nurodytą 1 punkto b papunkčio antroje ir trečioje įtraukose, išskyrus:
                                                                     
                                                                                 —
                                                                              
                                                                              
                                                                                 veislinius ARR/ARR genotipo avinus,
                                                                              
                                                                           
                                                                                 —
                                                                              
                                                                              
                                                                                 veislines avis, turinčias ne mažiau kaip vieną ARR alelį ir neturinčias VRQ alelio, ir, jei atliekant tyrimą tokios veislinės avys yra ėringos, vėliau gimusius ėriukus, jei jų genotipas atitinka šios pastraipos reikalavimus,
                                                                              
                                                                           
                                                                                 —
                                                                              
                                                                              
                                                                                 avis, turinčias bent vieną ARR alelį, kurios yra skirtos tik skersti ir vartoti žmonėms,
                                                                              
                                                                           
                                                                                 —
                                                                              
                                                                              
                                                                                 jeigu už ūkį atsakinga valstybė narė nuspręstų, ėriukus ir ožiukus, jaunesnius nei trijų mėnesių amžiaus, jeigu jie skirti skersti žmonių maistui gyvūnai ir bus paskersti ne vėliau kaip tuo metu, kai jiems sueis trys mėnesiai. Šiems ėriukams ir ožiukams genotipas nėra nustatomas.
                                                                              
                                                                           Vyresni nei 18 mėnesių gyvūnai, nužudyti siekiant sunaikinti, tiriami dėl USE taikant laboratorinius metodus ir protokolus, nurodytus X priedo C skyriaus 3 dalies 3.2 punkte, kaip nustatyta III priedo A skyriaus II dalies 5 punkte.
                                                                     Nukrypstant nuo pagal 2 pasirinktį pirmoje pastraipoje nustatytų sąlygų, valstybės narės gali nuspręsti atlikti vietoj išvardytų priemones, nurodytas i, ii ir iii punktuose:
                                                                     
                                                                                 i)
                                                                              
                                                                              
                                                                                 visų gyvūnų nužudymą ir visišką sunaikinimą pakeisti gyvūnų, nurodytų pirmoje dalyje pagal 2 galimybę, skerdimu žmonėms vartoti, su sąlyga, kad:
                                                                                 
                                                                                             —
                                                                                          
                                                                                          
                                                                                             gyvūnai yra skerdžiami žmonėms vartoti už ūkį atsakingos valstybės narės teritorijoje;
                                                                                          
                                                                                       
                                                                                             —
                                                                                          
                                                                                          
                                                                                             visi gyvūnai, vyresni negu 18 mėnesių amžiaus, paskersti žmonėms vartoti, turi būti tiriami dėl USE taikant laboratorinius metodus ir protokolus, nustatytus X priedo C skyriaus 3 dalies 3.2 punkte,
                                                                                          
                                                                                       
                                                                           
                                                                                 ii)
                                                                              
                                                                              
                                                                                 atidėti genotipo nustatymą ir vėlesnį nužudymą ir visišką sunaikinimą ar skerdimą žmonėms vartoti skirtų gyvūnų, nurodytų pirmoje pastraipoje pagal 2 galimybę, ne ilgesniam kaip trijų mėnesių laikotarpiui tais atvejais, kai patvirtinamas pirmasis užkrėstas gyvūnas uždarytas pradedant jų ėriavimosi periodu, jei avių, ožkų bei jų naujagimių laikomi atskirai nuo avių ir ožkų iš kitų ūkių per visą laikotarpį;
                                                                              
                                                                           
                                                                                 iii)
                                                                              
                                                                              
                                                                                 atidėti gyvūnų, nurodytų pirmoje pastraipoje, nužudymą ir visišką sunaikinimą arba skerdimą žmonėms vartoti pagal 2 pasirinktį ne ilgiau kaip trejus metus po to, kai buvo nustatytas pirmasis užkrėstas gyvūnas ir patvirtintas, avių bandoms ir ūkiams, kuriuose laikomos avys ir ožkos. Šioje straipsnio dalyje numatyta nukrypti leidžianti nuostata, taikoma tik tais atvejais, kai už ūkį atsakinga valstybė narė mano, kad epidemiologinė padėtis negali būti valdoma be atitinkamų gyvūnų žudymo, bet tai negali būti atliekama iškart dėl nepakankamo avių populiacijų atsparumo ūkyje atsižvelgiant ir į kitus aspektus, įskaitant ekonominius veiksnius. Veisliniai avinai, išskyrus ARR/ARR genotipo avinus, turi būti paskersti arba iškastruoti nedelsiant ir turi būti taikomos visos įmanomos priemonės, skirtos greitai padidinti ūkio avių populiacijos genetinį atsparumą, įskaitant pagrįstą ėriavedžių veisimą ir skerdimą siekiant padidinti ARR alelio dažnį ir pašalinti VRQ alelį, turi būti įgyvendintas. Už ūkį atsakinga valstybė narė užtikrina, kad gyvūnų, kurie bus nužudyti pasibaigus atidėjimo laikotarpiui, skaičius nebūtų didesnis nei iš karto po to, kai pirmasis užkrėstas gyvūnas buvo patvirtintas.
                                                                              
                                                                           Kol bus žudomi ir visiškai sunaikinami arba skerdžiami žmonėms vartoti skirti gyvūnai, nurodyti pirmoje pastraipoje pagal 2 pasirinktį, ūkyje, kuriame buvo nuspręsta taikyti 2 pasirinktį, taikomos šios priemonės: nurodytos 2.2.2 punkto a papunktyje, 3.1 punkte, 3.2 punkto a ir b papunkčiuose, 3.3 punkte ir 3.4 punkto a papunkčio pirmoje ir antroje įtraukose, b papunkčio pirmoje, antroje, trečioje ir ketvirtoje įtraukose ir c papunktyje. Vis dėlto, jeigu už ūkį atsakinga valstybė narė nuspręstų atidėti gyvūnų nužudymą ir visišką sunaikinimą arba skerdimą žmonėms vartoti pagal iii punktą, ūkyje vietoj to taikomos šios priemonės: nurodytos 2.2.2 punkte a papunktyje ir 4.1–4.6 punktuose.
                                                                     Po gyvūnų, nurodytų pirmoje pastraipoje pagal 2 pasirinktį, nužudymo ir visiško sunaikinimo arba paskerdimo žmonėms vartoti 3 punkte nustatytos sąlygos taikomos ūkiui, kuriame buvo nuspręsta taikyti 2 pasirinktį.
                                                                  
                                                               
                                                                     d)
                                                                  
                                                                  
                                                                     3 pasirinktis – jokie gyvūnai privalomai nežudomi ir visiškai nesunaikinami
                                                                     Valstybė narė gali nuspręsti nežudyti ir visiškai nesunaikinti gyvūnų, kurie identifikuojami atliekant tyrimą, nurodytą 1 dalies b punkto antroje ir trečioje įtraukose laikantis bent vieno šiose keturiose įtraukose nustatytų kriterijų:
                                                                     
                                                                                 —
                                                                              
                                                                              
                                                                                 sunku gauti pakeitimui avių, kurių genotipai leidžiami pagal 3.2 punkto a ir b papunkčius,
                                                                              
                                                                           
                                                                                 —
                                                                              
                                                                              
                                                                                 ARR alelių dažnumas veislėje ar ūkyje yra nedidelis,
                                                                              
                                                                           
                                                                                 —
                                                                              
                                                                              
                                                                                 tai laikoma būtinybe, siekiant išvengti įvaisos,
                                                                              
                                                                           
                                                                                 —
                                                                              
                                                                              
                                                                                 to reikalauja valstybė narė, remdamasi pagrįstu visų epidemiologinių veiksnių vertinimu.
                                                                              
                                                                           Valstybės narės, leidžiančios taikyti 3 pasirinktį valdyti klasikinės skrepi protrūkius, registruoja kiekvieno tokio atskiro sprendimo ją taikyti priežastis ir kriterijus.
                                                                     Kai papildomi klasikiniai skrepi atvejai yra nustatomi ūkyje, kuriame taikoma 3 pasirinktis, valstybė narė pakartotinai įvertina sprendimo taikyti 3 pasirinktį tame ūkyje priežasčių ir kriterijų tinkamumą. Jei padaryta išvada, kad 3 pasirinktis neužtikrina tinkamos kontrolės protrūkio kontrolės, valstybė narė turi keisti šio ūkio kontrolę vietoj 3 pasirinkties taikydama 1 arba 2 pasirinktį, kaip nurodyta b ir c punktuose.
                                                                     Visų avių priono baltymo genotipas (neviršijant 50 gyvūnų), nustatomas per tris mėnesius nuo tos dienos, kai buvo patvirtintas klasikinis skrepi atvejis.
                                                                     Reikalavimai, nustatyti 2.2.2 punkto a papunktyje ir 4 punkte, nedelsiant taikomi ūkyje, jei buvo nuspręsta taikyti 3 pasirinktį.
                                                                  
                                                               
                                                   
                                                         2.2.3.
                                                      
                                                      
                                                         Tais atvejais, kai yra patvirtintas atipinis skrepi atvejis
                                                         Kai USE atvejis, patvirtintas ūkyje, yra atipinis skrepi atvejis, ūkyje taikoma tokia intensyvesnė USE stebėsena pagal protokolą dvejus metus nuo paskutinio nustatyto atipinis skrepi atvejo: visos avys ir ožkos, vyresnės nei 18 mėnesių ir paskerstos žmonėms vartoti, ir visos avys ir ožkos, vyresnės nei 18 mėnesių, kurios nugaišo arba buvo paskerstos ūkyje, tiriamos dėl USE taikant laboratorinius metodus ir protokolus, nustatytus X priedo C skyriaus 3 dalies 3.2 punkte.
                                                         Jei USE, kita nei atipinė skrepi, yra patvirtinta atliekant pirmoje pastraipoje nurodytą intensyvesnę dvejų metų trukmės USE stebėseną, ūkyje turi būti taikomos 2.2.1 ar 2.2.2 punkte nurodytos priemonės,
                                                      
                                                   
                                       
                                             2.3.
                                          
                                          
                                             Jei USE užsikrėtęs gyvūnas atvežtas iš kito ūkio:
                                             
                                                         a)
                                                      
                                                      
                                                         valstybė narė gali nuspręsti, remdamasi užkrėsto gyvūno ligos istorija, likvidavimo priemones taikyti kilmės ūkyje, ar užuot jas taikiusi, jas taikyti ūkyje, kuriame infekcija buvo patvirtinta;
                                                      
                                                   
                                                         b)
                                                      
                                                      
                                                         jei žemė naudojama daugiau negu vienai bandai bendrai ganyti, pagrįstai apsvarsčiusios visus epidemiologinius veiksnius, valstybės narės gali nuspręsti priemones taikyti vienai bandai;
                                                      
                                                   
                                                         c)
                                                      
                                                      
                                                         jei viename ūkyje laikoma daugiau negu viena banda, valstybės narės gali nuspręsti priemones taikyti tik tai bandai, kurioje buvo patvirtinta USE, jei buvo patvirtinta, kad bandos buvo laikomos atskirai viena nuo kitos ir kad infekcijos plitimas tarp bandų per tiesioginį arba netiesioginį sąlytį nėra tikėtinas.
                                                      
                                                   
                                       
                           
                                 3.
                              
                              
                                 Po visų ūkyje identifikuotų pagal 2.2.1 punktą, 2.2.2 punkto b papunktį arba 2.2.2 punkto c punktą gyvūnų nužudymo ir visiško sunaikinimo ar paskerdimo žmonėms vartoti:
                                 
                                             3.1.
                                          
                                          
                                             Ūkiui taikomas intensyvesnės USE stebėsenos protokolas, įskaitant tyrimą dėl USE, taikant laboratorinius metodus ir protokolus, nustatytus X priedo C skyriaus 3 dalies 3.2 punkte, stebint visus šiuos gyvūnus, kurie yra vyresni nei 18 mėnesių, išskyrus avis, turinčias ARR/ARR genotipą:
                                             
                                                         a)
                                                      
                                                      
                                                         gyvūnus, kurie buvo laikomi ūkyje tuo metu, kai USE atvejis buvo patvirtintas pagal 2.2.2 punkto c papunktį, ir kurie buvo paskersti žmonėms vartoti;
                                                      
                                                   
                                                         b)
                                                      
                                                      
                                                         gyvūnai, kurie nugaišo arba buvo nužudyti ūkyje, bet kurie nebuvo nužudyti pagal ligos likvidavimo programą.
                                                      
                                                   
                                       
                                             3.2.
                                          
                                          
                                             Tik šie gyvūnai gali būti įvežami į ūkį:
                                             
                                                         a)
                                                      
                                                      
                                                         avinai, turintys ARR/ARR genotipą;
                                                      
                                                   
                                                         b)
                                                      
                                                      
                                                         avys, turinčios bent vieną ARR alelį ir neturinčios VRQ alelių;
                                                      
                                                   
                                                         c)
                                                      
                                                      
                                                         ožkos su sąlyga, kad po gyvūnų sunaikinimo visos ūkio patalpos, kuriose laikomi gyvūnai, buvo išvalytos ir dezinfekuotos.
                                                      
                                                   
                                       
                                             3.3.
                                          
                                          
                                             Tik šie veisliniai avinai ir tik šie avių genetinės medžiagos produktai gali būti naudojami ūkyje:
                                             
                                                         a)
                                                      
                                                      
                                                         avinai, turintys ARR/ARR genotipą;
                                                      
                                                   
                                                         b)
                                                      
                                                      
                                                         ARR/ARR genotipo avinų sperma;
                                                      
                                                   
                                                         c)
                                                      
                                                      
                                                         embrionai, turintys ne mažiau kaip vieną ARR alelį ir neturintys VRQ alelio.
                                                      
                                                   
                                       
                                             3.4.
                                          
                                          
                                             Gyvūnų judėjimas iš ūkio leidžiamas sunaikinimo tikslu arba turi būti laikomasi šių sąlygų:
                                             
                                                         a)
                                                      
                                                      
                                                         šie gyvūnai gali būti perkeliami iš ūkio visais tikslais, įskaitant veislininkystę:
                                                         
                                                                     —
                                                                  
                                                                  
                                                                     ARR/ARR avys;
                                                                  
                                                               
                                                                     —
                                                                  
                                                                  
                                                                     ėriavedės, turinčios vieną ARR alelį ir neturinčios VRQ alelių, jei jos yra perkeliamos į kitus ūkius, kuriems taikomi apribojimai, pritaikius priemones, nurodytas 2.2.2 punkto c arba d papunkčiuose;
                                                                  
                                                               
                                                                     —
                                                                  
                                                                  
                                                                     ožkos, su sąlyga, kad jos perkeliamos į kitus ūkius, kuriems taikomi apribojimai, pritaikius priemones pagal 2.2.2 punkto c arba d papunkčius;
                                                                  
                                                               
                                                   
                                                         b)
                                                      
                                                      
                                                         šie gyvūnai gali būti perkeliami iš ūkio, jei jie iškart skerdžiami žmonėms vartoti:
                                                         
                                                                     —
                                                                  
                                                                  
                                                                     avys, turinčios ne mažiau kaip vieną ARR alelį;
                                                                  
                                                               
                                                                     —
                                                                  
                                                                  
                                                                     ožkos;
                                                                  
                                                               
                                                                     —
                                                                  
                                                                  
                                                                     jei valstybė narė taip nuspręstų, ėriukai ir ožiukai jaunesni nei trijų mėnesių amžiaus skerdimo dieną;
                                                                  
                                                               
                                                                     —
                                                                  
                                                                  
                                                                     visi gyvūnai, jei valstybė narė nusprendė taikyti nukrypti leidžiančias nuostatas, nustatytas 2.2.2 punkto b papunkčio i įtraukoje ir 2.2.2 punkto c papunkčio i įtraukoje;
                                                                  
                                                               
                                                   
                                                         c)
                                                      
                                                      
                                                         jei valstybė narė taip nuspręstų, ėriukai ir ožiukai gali būti perkeliami į kitą ūkį, esantį jos teritorijoje, tik nupenėti prieš juos skerdžiant, jeigu laikomasi šių sąlygų:
                                                         
                                                                     —
                                                                  
                                                                  
                                                                     ūkyje, į kurį jie perkeliami, nėra kitų avių arba ožkų, išskyrus penimas prieš skerdžiant;
                                                                  
                                                               
                                                                     —
                                                                  
                                                                  
                                                                     baigiantis penėjimo laikotarpiui, ėriukai ir ožiukai iš ūkių, kuriems taikomos likvidavimo priemonės, turi būti vežami tiesiai į skerdyklą, esančią tos valstybės narės teritorijoje, paskersti ne vėliau kaip tuo metu, kai jie bus dvylikos mėnesių amžiaus.
                                                                  
                                                               
                                                   
                                       
                                             3.5.
                                          
                                          
                                             3.1–3.4 punktuose numatyti apribojimai ūkiui toliau taikomi:
                                             
                                                         a)
                                                      
                                                      
                                                         iki dienos, kurią visos ūkyje laikomos avys įgijo ARR/ARR statusą, jei ožkos nėra laikomos ūkyje; arba
                                                      
                                                   
                                                         b)
                                                      
                                                      
                                                         dvejus metus nuo dienos, kada visos priemonės, nurodytos 2.2.1 punkte, 2.2.2 punkto b arba c papunkčiuose, yra baigtos taikyti, su sąlyga, kad kitų USE nei atipinė skrepi atvejų nėra nustatyta per šį dvejų metų laikotarpį. Jei atipinis skrepi atvejis patvirtintas ūkyje per šį dvejų metų laikotarpį, taip pat taikomos 2.2.3 punkte nurodytos priemonės.
                                                      
                                                   
                                       
                           
                                 4.
                              
                              
                                 Po sprendimo taikyti 2.2.2 punkto d papunktyje nustatytą 3 pasirinktį arba 2.2.2 punkto c papunkčio iii įtraukoje nurodytą nukrypti leidžiančią nuostatą, ūkyje nedelsiant pradedamos taikyti šios priemonės:
                                 
                                             4.1.
                                          
                                          
                                             Ūkiui taikomas intensyvesnės USE stebėsenos protokolas, įskaitant tyrimą dėl USE, taikant laboratorinius metodus ir protokolus, nustatytus X priedo C skyriaus 3 dalies 3.2 punkte, stebint visus šiuos gyvūnus, kurie yra vyresni nei 18 mėnesių, išskyrus avis, turinčias ARR/ARR genotipą:
                                             
                                                         a)
                                                      
                                                      
                                                         gyvūnai, kurie buvo paskersti žmonėms vartoti;
                                                      
                                                   
                                                         b)
                                                      
                                                      
                                                         gyvūnai, kurie nugaišo arba buvo nužudyti ūkyje, bet kurie nebuvo nužudyti pagal ligos likvidavimo programą.
                                                      
                                                   
                                       
                                             4.2.
                                          
                                          
                                             Tik šios avys gali būti įvežamos į ūkį:
                                             
                                                         a)
                                                      
                                                      
                                                         avinai, turintys ARR/ARR genotipą;
                                                      
                                                   
                                                         b)
                                                      
                                                      
                                                         avys, turinčios bent vieną ARR alelį ir neturinčios VRQ alelių.
                                                         Tačiau, nukrypstant nuo a ir b punktų, valstybė narė gali leisti c ir d punktuose nurodytus gyvūnus įvežti į ūkį, jeigu veislės, auginamos ūkyje, įtrauktos į valstybės narės vietinę veislę, kuriai gresia išnykimas ūkiuose pagal Komisijos reglamento (EB) Nr. 1974/2006 (8) IV priedo reikalavimus, ir jei veislėje ARR alelio paplitimas yra nedidelis:
                                                      
                                                   
                                                         c)
                                                      
                                                      
                                                         avinai, turintys bent vieną ARR alelį ir neturintys VRQ alelių;
                                                      
                                                   
                                                         d)
                                                      
                                                      
                                                         avys, neturinčios VRQ alelių.
                                                      
                                                   
                                       
                                             4.3.
                                          
                                          
                                             Tik šie veisliniai avinai ir tik šie avių genetinės medžiagos produktai gali būti naudojami ūkyje:
                                             
                                                         a)
                                                      
                                                      
                                                         avinai, turintys ARR/ARR genotipą;
                                                      
                                                   
                                                         b)
                                                      
                                                      
                                                         ARR/ARR genotipo avinų sperma;
                                                      
                                                   
                                                         c)
                                                      
                                                      
                                                         embrionai, turintys ne mažiau kaip vieną ARR alelį ir neturintys VRQ alelio.
                                                         Tačiau, nukrypstant nuo a, b ir c punktų, valstybė narė gali leisti, kad d, e ir f punktuose nurodyti veislinių avinų ir avių genetinės medžiagos produktai būtų naudojami ūkyje, kuriame auginama veislė priskirta valstybės narės vietinei veislei, kuriai gresia išnykimas ūkiuose pagal Komisijos reglamento (EB) Nr. 1974/2006 IV priedo reikalavimus, ir jei veislėje ARR alelio paplitimas yra nedidelis:
                                                      
                                                   
                                                         d)
                                                      
                                                      
                                                         avinai, turintys bent vieną ARR alelį ir neturintys VRQ alelių;
                                                      
                                                   
                                                         e)
                                                      
                                                      
                                                         avinų, turinčių bent vieną ARR alelį ir neturinčių VRQ alelių, sperma;
                                                      
                                                   
                                                         f)
                                                      
                                                      
                                                         embrionai, neturintys VRQ alelių.
                                                      
                                                   
                                       
                                             4.4.
                                          
                                          
                                             Gyvūnų judėjimas iš ūkio leidžiamas sunaikinimo tikslu arba turi būti laikomasi šių sąlygų:
                                             
                                                         a)
                                                      
                                                      
                                                         ėriavedės ir avinai, turintys ARR/ARR genotipą, gali būti perkeliami iš ūkio visais tikslais, įskaitant veislininkystę, jei jie yra perkeliami į kitus ūkius, kuriems taikomos priemonės pagal 2.2.2 punkto c arba d papunkčius;
                                                      
                                                   
                                                         b)
                                                      
                                                      
                                                         šie gyvūnai gali būti perkeliami iš ūkio, jei jie iškart skerdžiami žmonėms vartoti:
                                                         
                                                                     —
                                                                  
                                                                  
                                                                     avys, turinčios bent vieną ARR alelį ir, jei valstybė narė nuspręstų, ėriukai ir ožiukai, jaunesni nei trijų mėnesių amžiaus skerdimo dieną;
                                                                  
                                                               
                                                                     —
                                                                  
                                                                  
                                                                     arba visi gyvūnai, jei valstybė narė nusprendė taikyti leidžiančią nukrypti nuostatą nuo 2 pasirinkties, nustatytos 2.2.2 punkto c papunkčio iii įtraukoje arba 3 pasirinkties, nustatytos 2.2.2 punkto d papunktyje.
                                                                  
                                                               
                                                   
                                                         c)
                                                      
                                                      
                                                         jei valstybė narė taip nuspręstų, ėriukai ir ožiukai gali būti perkeliami į kitą ūkį, esantį jos teritorijoje, tik nupenėti prieš juos skerdžiant, jeigu laikomasi šių sąlygų:
                                                         
                                                                     —
                                                                  
                                                                  
                                                                     ūkyje, į kurį jie perkeliami, nėra kitų avių arba ožkų, išskyrus penimas prieš skerdžiant;
                                                                  
                                                               
                                                                     —
                                                                  
                                                                  
                                                                     baigiantis penėjimo laikotarpiui, ėriukai ir ožiukai iš ūkių, kuriems taikomos likvidavimo priemonės, turi būti vežami tiesiai į skerdyklą, esančią tos valstybės narės teritorijoje, paskersti ne vėliau kaip tuo metu, kai jie bus dvylikos mėnesių amžiaus.
                                                                  
                                                               
                                                   
                                       
                                             4.5.
                                          
                                          
                                             Gyvūnų genetinės medžiagos produktų judėjimas iš ūkio turi atitikti šias sąlygas: valstybė narė užtikrina, kad jokia gyvūnų sperma, embrionai ir kiaušialąstės nebūtų išsiųsti iš ūkio.
                                          
                                       
                                             4.6.
                                          
                                          
                                             Bendras visų ūkyje laikomų avių ir ožkų ir avių ir ožkų iš kitų ūkių ganymas draudžiamas jų ėriavimosi ir ožiukų laukimosi laikotarpiu.
                                             Praėjus ėriavimosi ir ožiukų laukimosi laikotarpiui turi būti taikomi bendri ganymo apribojimai, kuriuos nustato valstybė narė, remdamasi pagrįstu visų epidemiologinių veiksnių vertinimu.
                                          
                                       
                                             4.7.
                                          
                                          
                                             2.2.2 punkto a papunktyje bei 4.1–4.6 punktuose numatyti apribojimai taikomi dar dvejus metus po paskutinio nustatyto USE atvejo, išskyrus atipinę skrepi, dėl ūkių, kuriuose buvo įgyvendinta 3 pasirinktis, nustatyta 2.2.2 punkto d papunktyje. Jei atipinis skrepi atvejis patvirtintas ūkyje per šį dvejų metų laikotarpį, taip pat taikomos 2.2.3 punkte nurodytos priemonės.
                                             Ūkiuose, kuriuose buvo taikoma nukrypti nuo 2 pasirinkties leidžianti nuostata, numatyta 2.2.2 punkto c papunkčio iii įtraukoje, apribojimai, numatyti 2.2.2 punkto a papunktyje ir 4.1–4.6 punktuose, taikomi tol, kol bus visiškai sunaikinti ar paskersti žmonėms vartoti skirti gyvūnai, kurių žudymas numatytas pagal 2.2.2 punkto c papunktį, po kurio turi būti taikomi apribojimai, nustatyti 3 punkte.
                                          
                                       
                           C   SKYRIUS
                     
                        Būtiniausi veisimo programos, skirtos avių atsparumui use pagal 6a straipsnį, reikalavimai
                     
                     
                        1   DALIS
                     
                     
                        
                           Bendrieji reikalavimai
                        
                     
                     
                                 1.
                              
                              
                                 Veisimo programoje didžiausias dėmesys skiriamas didelės genetinės vertės bandoms, kaip apibrėžta Komisijos sprendimo 2002/1003/EB I priedo 3 punkte.
                                 Tačiau valstybės narės, kuriose vykdoma veisimo programa, gali nuspręsti leisti tik veislinių avinų mėginių ėmimą ir veislinių avinų genotipo nustatymą veisimo programoje nedalyvaujančiose bandose.
                              
                           
                                 2.
                              
                              
                                 Sukuriama duomenų bazė, kurią sudaro bent jau ši informacija:
                                 
                                             a)
                                          
                                          
                                             visų veisimo programoje dalyvaujančių bandų gyvūnų identiškumas, veislė ir skaičius;
                                          
                                       
                                             b)
                                          
                                          
                                             nustatyti atskiri gyvūnai, atrinkti pagal veisimo programą, įskaitant veislinius avinus būriuose, nedalyvaujančiuose veisimo programoje;
                                          
                                       
                                             c)
                                          
                                          
                                             genotipui nustatyti skirtų tyrimų rezultatai.
                                          
                                       
                           
                                 3.
                              
                              
                                 Sukuriama vienodo sertifikavimo sistema, pagal kurią kiekvieno gyvūno, atrinkto pagal veisimo programą, genotipas, įskaitant veislinius avinus veisimo programoje nedalyvaujančiose bandose, kurių mėginiai imami, sertifikuojamas nurodant jo individualų identifikavimo numerį.
                              
                           
                                 4.
                              
                              
                                 Nustatoma gyvūnų ir atrinktų mėginių identifikavimo sistema, mėginių apdorojimo ir rezultatų pateikimo tvarka, sumažinanti žmogiškosios paklaidos galimybę. Šios sistemos veiksmingumas priklauso nuo reguliaraus atsitiktinių mėginių tikrinimo.
                              
                           
                                 5.
                              
                              
                                 Kraujo arba kitų audinių, paimtų veisimo programos tikslais, įskaitant ne veislinius avinus iš veisimo programoje nedalyvaujančių bandų, genotipo nustatymas turi būti atliekamas laboratorijose, kurios buvo patvirtintos pagal veisimo programą.
                              
                           
                                 6.
                              
                              
                                 Valstybės narės kompetentinga institucija gali padėti veisimo organizacijoms kurti genetinius bankus, kuriuos sudaro sperma, kiaušialąstės ir embrionai, tipiški priono baltymo genotipams, kurie, tikėtina, retėja dėl veisimo programos.
                              
                           
                                 7.
                              
                              
                                 Veisimo programos rengiamos kiekvienai veislei, atsižvelgiant į:
                                 
                                             a)
                                          
                                          
                                             tos pačios veislės skirtingų alelių dažnumą;
                                          
                                       
                                             b)
                                          
                                          
                                             veislės retumą;
                                          
                                       
                                             c)
                                          
                                          
                                             įvaisos vengimą arba genetinį pasyvumą.
                                          
                                       
                           
                        2   DALIS
                     
                     
                        
                           Bandų dalyvavimo (veisimo programoje) specialiosios taisyklės
                        
                     
                     
                                 1.
                              
                              
                                 Veisimo programos tikslas – padidinti ARR alelio bandoje dažnumą, tuo pačiu sumažinant imlumą USE didinančių alelių dominavimą.
                              
                           
                                 2.
                              
                              
                                 Minimalūs bandų dalyvavimo reikalavimai yra šie:
                                 
                                             a)
                                          
                                          
                                             visi bandos gyvūnai, kuriems nustatomas genotipas, atskirai identifikuojami, naudojant saugias priemones;
                                          
                                       
                                             b)
                                          
                                          
                                             prieš veisimą turi būti nustatytas visų veisimui skirtų bandos avinų genotipas;
                                          
                                       
                                             c)
                                          
                                          
                                             per šešis mėnesius nuo genotipo nustatymo turi būti paskersti arba iškastruoti visi VRQ alelį turintys patinai; tokie gyvūnai iš ūkio išvežami tik skersti;
                                          
                                       
                                             d)
                                          
                                          
                                             patelės, kurios, kaip žinoma, turi VRQ alelį, neturi būti išvežtos iš ūkio, išskyrus skersti;
                                          
                                       
                                             e)
                                          
                                          
                                             veisimui bandoje nenaudojami kiti nei sertifikuoti pagal veisimo programą patinai, įskaitant dirbtiniam apvaisinimui naudojamus spermos donorus.
                                          
                                       
                           
                                 3.
                              
                              
                                 Valstybės narės gali nuspręsti suteikti nukrypti leidžiančias nuostatas nuo 2 punkto c ir d papunkčiuose nustatytų reikalavimų veislių ir produktyvių požymių apsaugos tikslais.
                              
                           
                                 4.
                              
                              
                                 Valstybės narės informuoja Komisiją apie pagal 3 punktą suteiktas išlygas ir taikomus kriterijus.
                              
                           
                        3   DALIS
                     
                     
                        
                           Specialios taisyklės dėl veislinių avinų iš veisimo programoje nedalyvaujančių bandų mėginių ėmimo
                        
                     
                     
                                 1.
                              
                              
                                 Avinai, kurių mėginiai turi būti imami, atskirai identifikuojami, naudojant saugias priemones.
                              
                           
                                 2.
                              
                              
                                 Joks avinas, kuris, kaip nustatyta, turi VRQ alelį, neturi būti išvežtas iš ūkio, išskyrus skersti.
                              
                           
                        4   DALIS
                     
                     
                        
                           Atsparumo USE statuso pripažinimo avių bandoms sistema
                        
                     
                     
                                 1.
                              
                              
                                 Pagal atsparumo USE statuso pripažinimo avių bandoms sistemą atsparumo USE statusas pripažįstamas avių bandoms, kurios dėl dalyvavimo 6a straipsnyje numatytoje veisimo programoje atitinka toje programoje nustatytus kriterijus.
                                 Tas pripažinimas suteikiamas ne mažiau kaip dviem lygiais:
                                 
                                             a)
                                          
                                          
                                             I lygio bandos yra tos, kurias sudaro vien tik ARR/ARR genotipo avys;
                                          
                                       
                                             b)
                                          
                                          
                                             II lygio bandos – tai bandos, kurių palikuonys atsirado tik iš ARR/ARR genotipo avinų.
                                          
                                       Valstybės narės gali nuspręsti suteikti pripažinimą kitais lygiais, kurie atitinka nacionalinius reikalavimus.
                              
                           
                                 2.
                              
                              
                                 USE atsparių avių bandų mėginiai atsitiktine tvarka reguliariai imami:
                                 
                                             a)
                                          
                                          
                                             ūkyje arba skerdykloje – siekiant patikrinti jų genotipą;
                                          
                                       
                                             b)
                                          
                                          
                                             kalbant apie I lygio bandas – skerdykloje, kur, remiantis III priedu, atliekamas vyresnių kaip 18 mėnesių gyvūnų USE tyrimas.
                                          
                                       
                           
                        5   DALIS
                     
                     
                        
                           Ataskaitos, kurias valstybės narės turi pateikti Komisijai
                        
                     
                     Valstybės narės, diegdamos nacionalines veisimo programas atsparumo USE savo avių populiacijose selekcijos tikslu:
                     
                                 1.
                              
                              
                                 Praneša Komisijai apie tokių programų reikalavimus;
                              
                           
                                 2.
                              
                              
                                 Pateikia Komisijai metinę pažangos ataskaitą.
                              
                           Kiekvienų kalendorinių metų ataskaita pateikiama ne vėliau kaip iki kitų metų kovo 31 d.
                  
               
            
                  (4)
               
               
                  VIII priedo A skyrius pakeičiamas taip:
                  „A   SKYRIUS
                  
                     Sąjungos vidaus prekybos gyvais gyvūnais, sperma ir embrionais sąlygos
                  
                  
                     A   SKIRSNIS
                  
                  
                     
                        Reikalavimai, taikomi avims ir ožkoms bei tų gyvūnų spermai ir embrionams
                     
                  
                  1.   Ūkiuose, kuriuose klasikinės skrepi rizika yra nedidelė ir kuriuose klasikinės skrepi rizika kontroliuojama:
                  
                              1.1.
                           
                           
                              Valstybės narės gali nustatyti arba prižiūrėti oficialią sistemą, kad būtų pripažįstami ūkiai, kuriuose klasikinės skrepi rizika yra nedidelė, ir ūkiai, kuriuose klasikinės skrepi rizika yra kontroliuojama.
                              Tai darydamos, jos saugo avių ir ožkų ūkių, kuriuose klasikinės skrepi rizika yra nedidelė, ūkių, kuriuose klasikinės skrepi rizika kontroliuojama, sąrašą.
                           
                        
                              1.2.
                           
                           
                              Avių ūkis, turintis atsparumo USE I lygio statusą, kaip nustatyta VII priedo C skyriaus 4 dalies 1 punkto a papunktyje, ir kuriame klasikinės skrepi atvejis nebuvo patvirtintas mažiausiai septynerius metus, gali būti pripažįstamas ūkiu, kuriame klasikinės skrepi rizika yra nedidelė.
                              Avių, ožkų ar avių ir ožkų ūkis taip pat gali būti pripažintas ūkiu, kuriame klasikinės skrepi rizika yra nedidelė, su sąlyga, kad buvo laikomasi šių sąlygų mažiausiai septynerius metus:
                              
                                          a)
                                       
                                       
                                          avys ir ožkos yra nuolat identifikuojamos ir daromi įrašai, kad būtų galima atsekti jų kilmės ūkį;
                                       
                                    
                                          b)
                                       
                                       
                                          įrašai apie avių ir ožkų judėjimą į ūkį ir iš jo registruojami;
                                       
                                    
                                          c)
                                       
                                       
                                          tik šios avys ir ožkos gali būti įvežtos:
                                          
                                                      i)
                                                   
                                                   
                                                      avys ir ožkos iš ūkių, kuriuose klasikinės skrepi rizika nedidelė;
                                                   
                                                
                                                      ii)
                                                   
                                                   
                                                      avys ir ožkos iš ūkių, kurie atitiko sąlygas, nustatytas a–i punktuose mažiausiai septynerius metus arba bent jau tokį pat laikotarpį, kaip ūkis, į kurį jie turi būti įvežami;
                                                   
                                                
                                                      iii)
                                                   
                                                   
                                                      avys, turinčios ARR/ARR priono baltymo genotipą.
                                                   
                                                
                                    
                                          d)
                                       
                                       
                                          ūkyje atliekami reguliarūs patikrinimai, siekiant įsitikinti, kad laikomasi a–i punktų nuostatų – oficialiai paskirtas veterinarijos gydytojas arba veterinarijos gydytojas, įgaliotas tam tikslui kompetentingos institucijos, juos turi atlikti ne rečiau kaip kartą per metus, pradedant 2014 m. sausio 1 d.;
                                       
                                    
                                          e)
                                       
                                       
                                          juose nebuvo patvirtintų klasikinių skrepi ligos atvejų,
                                       
                                    
                                          f)
                                       
                                       
                                          visos avys ir ožkos, vyresni negu 18 mėnesių amžiaus gyvūnai, paskersti žmonėms vartoti, tikrinami oficialiai paskirto veterinarijos gydytojo, o visi gyvūnai, turintys išsekimo požymių, neurologinių požymių arba pasiųsti nedelsiant skersti, yra tiriami laboratorijoje dėl klasikinės skrepi taikant laboratorinius metodus ir protokolus, nustatytus X priedo C skyriaus 3 dalies 3.2 punkte.
                                          Iki 2013 m. gruodžio 31 d. visos avys ir ožkos, nurodytos III priedo A skyriaus II dalies 3 punkte, vyresni nei 18 mėnesių gyvūnai, kurie nugaišo arba buvo nužudyti, išskyrus paskersti žmonėms vartoti, tiriami laboratorijoje dėl klasikinės skrepi taikant laboratorinius metodus ir protokolus, nustatytus X priedo C skyriaus 3 dalies 3.2 punkte.
                                          Nuo 2014 m. sausio 1 d. visos avys ir ožkos, vyresni nei 18 mėnesių gyvūnai, kurie nugaišo arba buvo nužudyti, dėl kitų priežasčių, nei paskersti žmonėms vartoti, tiriami laboratorijoje dėl klasikinės skrepi taikant laboratorinius metodus ir protokolus, nustatytus X priedo C skyriaus 3 dalies 3.2 punkte.
                                          Nukrypstant nuo sąlygų, nustatytų f punkto antroje ir trečioje pastraipoje, valstybės narės gali nuspręsti taikyti f punkto pirmos pastraipos reikalavimus vyresnėms nei 18 mėnesių avims ir ožkoms, neturinčioms komercinės vertės, papjautoms jų vaisingo gyvenimo pabaigoje, o ne paskerstoms žmonėms vartoti.
                                       
                                    Be sąlygų, nurodytų a–f punktuose, turi būti laikomasi šių sąlygų nuo 2014 m. sausio 1 d.:
                              
                                          g)
                                       
                                       
                                          tik šie avių ir ožkų embrionai ir (arba) oocitai gali būti įvežami:
                                          
                                                      i)
                                                   
                                                   
                                                      embrionai ir (arba) oocitai iš gyvūnų donorų, kurie nuo gimimo buvo laikomi valstybėje narėje, kurioje klasikinės skrepi rizika yra nedidelė, arba ūkyje, kuriame klasikinės skrepi rizika yra nedidelė arba kontroliuojama, arba kurie atitinka šiuos reikalavimus:
                                                      
                                                                  —
                                                               
                                                               
                                                                  jie yra nuolat identifikuojami, kad būtų galima atsekti jų kilmės ūkį;
                                                               
                                                            
                                                                  —
                                                               
                                                               
                                                                  nuo gimimo jie buvo laikomi ūkiuose, kuriuose nebuvo patvirtinto klasikinės skrepi ligos atvejo per jų buvimo laikotarpį;
                                                               
                                                            
                                                                  —
                                                               
                                                               
                                                                  jie neturėjo jokių klasikinės skrepi klinikinių požymių embrionų (oocitų) rinkimo metu;
                                                               
                                                            
                                                
                                                      ii)
                                                   
                                                   
                                                      avių embrionai/oocitai, turintys ARR/ARR priono baltymo genotipą.
                                                   
                                                
                                    
                                          h)
                                       
                                       
                                          tik šių avinų ir ožių sperma gali būti įvežta:
                                          
                                                      i)
                                                   
                                                   
                                                      sperma iš gyvūnų donorų, kurie nuo gimimo buvo laikomi valstybėje narėje, kurioje klasikinės skrepi rizika yra nedidelė, arba ūkyje, kuriame klasikinės skrepi rizika yra nedidelė arba kontroliuojama, arba kurie atitinka šiuos reikalavimus:
                                                      
                                                                  —
                                                               
                                                               
                                                                  jie yra nuolat identifikuojami, kad būtų galima atsekti jų kilmės ūkį;
                                                               
                                                            
                                                                  —
                                                               
                                                               
                                                                  jie neturėjo jokių klasikinės skrepi klinikinių požymių spermos rinkimo metu;
                                                               
                                                            
                                                
                                                      ii)
                                                   
                                                   
                                                      avinų sperma iš ARR/ARR priono baltymo genotipo gyvūnų;
                                                   
                                                
                                    
                                          i)
                                       
                                       
                                          ožkos ir avys ūkyje, neturinčios tiesioginio ar netiesioginio sąlyčio, įskaitant bendrą ganymą, su avimis ir ožkomis iš ūkių, kurių statusas žemesnis.
                                       
                                    
                        
                              1.3.
                           
                           
                              Avių ir (arba) ožkų ūkis gali būti pripažįstamas ūkiu, kuriame klasikinės skrepi rizika yra kontroliuojama, su sąlyga, kad mažiausiai trejus metus buvo laikomasi šių sąlygų:
                              
                                          a)
                                       
                                       
                                          avys ir ožkos yra nuolat identifikuojamos ir daromi įrašai, kad būtų galima atsekti jų kilmės ūkį;
                                       
                                    
                                          b)
                                       
                                       
                                          įrašai apie avių ir ožkų judėjimą į ūkį ir iš jo registruojami;
                                       
                                    
                                          c)
                                       
                                       
                                          tik šios avys ir ožkos gali būti įvežtos:
                                          
                                                      i)
                                                   
                                                   
                                                      avys ir ožkos iš ūkių, kuriuose klasikinės skrepi rizika nedidelė arba kontroliuojama;
                                                   
                                                
                                                      ii)
                                                   
                                                   
                                                      avys ir ožkos iš ūkių, kurie atitiko sąlygas, nustatytas a–i punktuose mažiausiai trejus metus arba bent jau tokį pat laikotarpį, kaip ūkis, į kurį jie turi būti įvežami;
                                                   
                                                
                                                      iii)
                                                   
                                                   
                                                      avys, turinčios ARR/ARR priono baltymo genotipą.
                                                   
                                                
                                    
                                          d)
                                       
                                       
                                          ūkyje atliekami reguliarūs patikrinimai, siekiant įsitikinti, kad laikomasi a–i punktų nuostatų – oficialiai paskirtas veterinarijos gydytojas arba veterinarijos gydytojas, įgaliotas tam tikslui kompetentingos institucijos, juos turi atlikti ne rečiau kaip kartą per metus, pradedant 2014 m. sausio 1 d.;
                                       
                                    
                                          e)
                                       
                                       
                                          juose nebuvo patvirtintų klasikinių skrepi ligos atvejų,
                                       
                                    
                                          f)
                                       
                                       
                                          visos avys ir ožkos, vyresni negu 18 mėnesių amžiaus gyvūnai, paskersti žmonėms vartoti, tikrinami oficialiai paskirto veterinarijos gydytojo, o visi gyvūnai, turintys išsekimo požymių, neurologinių požymių arba pasiųsti nedelsiant skersti, yra tiriami laboratorijoje dėl klasikinės skrepi taikant laboratorinius metodus ir protokolus, nustatytus X priedo C skyriaus 3 dalies 3.2 punkte.
                                          Iki 2013 m. gruodžio 31 d., visos avys ir ožkos, nurodytos III priedo A skyriaus II dalies 3 punkte, vyresni nei 18 mėnesių gyvūnai, kurie nugaišo arba buvo nužudyti, išskyrus paskersti žmonėms vartoti, tiriami laboratorijoje dėl klasikinės skrepi taikant laboratorinius metodus ir protokolus, nustatytus X priedo C skyriaus 3 dalies 3.2 punkte.
                                          Nuo 2014 m. sausio 1 d. visos avys ir ožkos, vyresni nei 18 mėnesių gyvūnai, kurie nugaišo arba buvo nužudyti, dėl kitų priežasčių, nei paskersti žmonėms vartoti, tiriami laboratorijoje dėl klasikinės skrepi taikant laboratorinius metodus ir protokolus, nustatytus X priedo C skyriaus 3 dalies 3.2 punkte.
                                          Nukrypstant nuo sąlygų, nustatytų f punkto antroje ir trečioje pastraipoje, valstybės narės gali nuspręsti taikyti f punkto pirmos pastraipos reikalavimus vyresnėms nei 18 mėnesių avims ir ožkoms, neturinčioms komercinės vertės, papjautoms jų vaisingo gyvenimo pabaigoje, o ne paskerstoms žmonėms vartoti.
                                       
                                    Be sąlygų, nurodytų a–f punktuose, turi būti laikomasi šių sąlygų nuo 2014 m. sausio 1 d.:
                              
                                          g)
                                       
                                       
                                          tik šie avių ir ožkų embrionai ir (arba) oocitai gali būti įvežami:
                                          
                                                      i)
                                                   
                                                   
                                                      embrionai ir (arba) oocitai iš gyvūnų donorų, kurie nuo gimimo buvo laikomi valstybėje narėje, kurioje klasikinės skrepi rizika yra nedidelė, arba ūkyje, kuriame klasikinės skrepi rizika yra nedidelė arba kontroliuojama, arba kurie atitinka šiuos reikalavimus:
                                                      
                                                                  —
                                                               
                                                               
                                                                  jie yra nuolat identifikuojami, kad būtų galima atsekti jų kilmės ūkį;
                                                               
                                                            
                                                                  —
                                                               
                                                               
                                                                  jie buvo laikomi nuo gimimo ūkiuose, kuriuose nebuvo patvirtinto klasikinės skrepi ligos atvejo per jų buvimo laikotarpį;
                                                               
                                                            
                                                                  —
                                                               
                                                               
                                                                  jie neturėjo jokių klasikinės skrepi klinikinių požymių embrionų (oocitų) rinkimo metu;
                                                               
                                                            
                                                
                                                      ii)
                                                   
                                                   
                                                      avių embrionai/oocitai, turintys ARR/ARR priono baltymo genotipą.
                                                   
                                                
                                    
                                          h)
                                       
                                       
                                          tik šių avinų ir ožių sperma gali būti įvežta:
                                          
                                                      i)
                                                   
                                                   
                                                      sperma iš gyvūnų donorų, kurie nuo gimimo buvo laikomi valstybėje narėje, kurioje klasikinės skrepi rizika yra nedidelė, arba ūkyje, kuriame klasikinės skrepi rizika yra nedidelė arba kontroliuojama, arba kurie atitinka šiuos reikalavimus:
                                                      
                                                                  —
                                                               
                                                               
                                                                  jie yra nuolat identifikuojami, kad būtų galima atsekti jų kilmės ūkį;
                                                               
                                                            
                                                                  —
                                                               
                                                               
                                                                  jie neturėjo jokių klasikinės skrepi klinikinių požymių spermos rinkimo metu;
                                                               
                                                            
                                                
                                                      ii)
                                                   
                                                   
                                                      avinų sperma iš ARR/ARR priono baltymo genotipo gyvūnų;
                                                   
                                                
                                    
                                          i)
                                       
                                       
                                          avys ir ožkos ūkyje, neturinčios tiesioginio ar netiesioginio sąlyčio, įskaitant bendrą ganymą, su avimis ir ožkomis iš ūkių, kurių statusas žemesnis.
                                       
                                    
                        
                              1.4.
                           
                           
                              Jei klasikinis skrepi ligos atvejis yra patvirtintas ūkyje, kuriame klasikinės skrepi rizika yra nedidelė arba kontroliuojama, arba ūkyje, kuriame atlikus VII priedo B skyriaus 1 dalyje nurodytą tyrimą nustatyta epidemiologinė sąsaja su ūkiu, kuriame klasikinės skrepi rizika yra nedidelė arba kontroliuojama, ūkis, kuriame klasikinės skrepi rizika yra nedidelė arba kontroliuojama, nedelsiant išbraukiamas iš 1.1 punkte nurodyto sąrašo.
                              Valstybė narė nedelsdama informuoja apie tai kitas valstybes nares, kurios importuoja avis ir ožkas, kilusias iš to ūkio, arba spermą ar embrionus, surinktus iš avinų (avių) ar ožių (ožkų), laikytų tame ūkyje, per pastaruosius septynerius metus, kai tai ūkis, kuriame klasikinės skrepi rizika yra nedidelė, arba per pastaruosius trejus metus, kai tai ūkis, kuriame klasikinės skrepi rizika yra kontroliuojama.
                           
                        2.   Valstybės narės arba valstybių narių zonos, kuriose klasikinės skrepi rizika yra nedidelė
                  
                              2.1.
                           
                           
                              Jei valstybė narė mano, kad jos teritorijoje arba jos teritorijos dalyje klasikinės skrepi rizika yra nedidelė, ji pateikia Komisijai atitinkamus patvirtinamuosius dokumentus, kuriuose visų pirma nurodoma, kad:
                              
                                          a)
                                       
                                       
                                          rizikos vertinimas buvo atliktas ir jis parodė, kad šiuo metu nustatytos tinkamos priemonės ir jos buvo taikomos pakankamą laiko tarpą siekiant kontroliuoti bet kokį nustatytą rizikos veiksnį. Šiame rizikos vertinime turi būti nustatyti visi potencialūs klasikinės skrepi ligos pasireiškimo veiksniai ir jų istorinė perspektyva, visų pirma:
                                          
                                                      i)
                                                   
                                                   
                                                      avių ir ožkų ar šių gyvūnų spermos ir embrionų, galimai užkrėstų klasikine skrepi, importas ar įvežimas;
                                                   
                                                
                                                      ii)
                                                   
                                                   
                                                      žinių apie populiacijos struktūrą ir ūkininkavimo praktiką laikant avis ir ožkas mastas;
                                                   
                                                
                                                      iii)
                                                   
                                                   
                                                      šėrimo praktika, įskaitant mėsos ir mėsos ir kaulų miltų ar spirgų, gautų iš atrajotojų, vartojimą;
                                                   
                                                
                                                      iv)
                                                   
                                                   
                                                      avių ir ožkų kilmės pieno ir pieno produktų, skirtų naudoti pašarams šeriant avis ir ožkas, importas;
                                                   
                                                
                                    
                                          b)
                                       
                                       
                                          ne trumpesniu kaip septyneri metai laikotarpiu buvo tiriamos avys ir ožkos, kurioms pasireiškė klinikiniai požymiai, atitinkantys klasikinę skrepi;
                                       
                                    
                                          c)
                                       
                                       
                                          ne trumpesniu kaip septyneri metai laikotarpiu pakankamas skaičius vyresnių nei 18 mėnesių avių ir ožkų, kurios buvo paskerstos, nužudytos ar rastos kritusios ūkyje, buvo kasmet tiriamas, siekiant 95 % patikimumu aptikti klasikinę skrepi, jei ji pasireiškė toje populiacijoje, kai paplitimas didesnis kaip 0,1 % ir per tą laikotarpį klasikinio skrepi ligos atvejo nebuvo užregistruota;
                                       
                                    
                                          d)
                                       
                                       
                                          avių ir ožkų šėrimas atrajotojų kilmės mėsos ir kaulų miltais ar spirgais buvo uždraustas ir mažiausiai septynerius metus buvo veiksmingai užtikrinamas šio draudimo įgyvendinimas visoje valstybėje narėje;
                                       
                                    
                                          e)
                                       
                                       
                                          avių ir ožkų bei šių gyvūnų spermos ir embrionų įvežimas iš kitų valstybių narių atliekamas pagal 4.1 punkto b papunktį ar 4.2 punktą;
                                       
                                    
                                          f)
                                       
                                       
                                          avių ir ožkų bei šių gyvūnų spermos ir embrionų įvežimas iš trečiųjų šalių atliekamas pagal IX priedo E arba H skyrių.
                                       
                                    
                        
                              2.2.
                           
                           
                              Nedidelės rizikos dėl klasikinės skrepi statusas valstybei narei arba valstybės narės zonai gali būti patvirtintas 24 straipsnio 2 dalyje nurodyta tvarka.
                              Valstybės narės turi pranešti Komisijai apie bet kokį pateiktos pagal 2.1 punktą su liga susijusios informacijos pakeitimą.
                              Nedidelės rizikos statusas, patvirtintas pagal 2.2 punktą, atsižvelgiant į tokį pranešimą, gali būti panaikintas 24 straipsnio 2 dalyje nurodyta tvarka.
                           
                        3.   Nacionalinės klasikinės skrepi kontrolės programos
                  
                              3.1.
                           
                           
                              Valstybė narė, vykdanti nacionalinę klasikinės skrepi kontrolės programą visoje savo teritorijoje:
                              
                                          a)
                                       
                                       
                                          gali pateikti nacionalinę kontrolės programą Komisijai, visų pirma apibūdindama:
                                          
                                                      —
                                                   
                                                   
                                                      klasikinių skrepi ligos atvejų pasiskirstymą valstybėje narėje,
                                                   
                                                
                                                      —
                                                   
                                                   
                                                      priežastis, dėl kurių imtasi vykdyti nacionalinę kontrolės programą, atsižvelgiant į ligos mastą ir išlaidų bei gaunamos naudos santykį,
                                                   
                                                
                                                      —
                                                   
                                                   
                                                      ūkiams taikomas statuso kategorijas ir standartus, kurie turi būti įgyvendinti visų minėtų kategorijų ūkiuose,
                                                   
                                                
                                                      —
                                                   
                                                   
                                                      taikytinų tyrimų tvarką,
                                                   
                                                
                                                      —
                                                   
                                                   
                                                      nacionalinės kontrolės programos stebėsenos procedūras,
                                                   
                                                
                                                      —
                                                   
                                                   
                                                      veiksmus, kurių būtų imamasi, jei dėl kokios nors priežasties ūkis prarastų savo statusą,
                                                   
                                                
                                                      —
                                                   
                                                   
                                                      priemones, kurių būtų imamasi, jei vadovaujantis nacionalinės kontrolės programos nuostatomis atliktų patikrinimų rezultatai būtų teigiami;
                                                   
                                                
                                    
                                          b)
                                       
                                       
                                          a punkte nurodyta programa gali būti patvirtinta, jei ji atitinka tame punkte 24 straipsnio 2 dalyje nurodyta tvarka nustatytus kriterijus. valstybių narių pateikti programų daliniai pakeitimai ar papildymai gali būti patvirtinti 24 straipsnio 2 dalyje nurodyta tvarka.
                                       
                                    
                        
                              3.2.
                           
                           
                              Patvirtinamos šių valstybių narių nacionalinės skrepi kontrolės programos:
                              
                                          —
                                       
                                       
                                          Danija
                                       
                                    
                                          —
                                       
                                       
                                          Austrija
                                       
                                    
                                          —
                                       
                                       
                                          Suomija
                                       
                                    
                                          —
                                       
                                       
                                          Švedija.
                                       
                                    
                        4.   Sąjungos vidaus prekyba avimis ir ožkomis, šių gyvūnų sperma ir embrionais
                  Taikomos tokios sąlygos:
                  
                              4.1.
                           
                           
                              Avys ir ožkos:
                              
                                          a)
                                       
                                       
                                          veisimui numatytos avys ir ožkos, skirtos valstybėms narėms, išskyrus tas, kuriose klasikinės skrepi rizika yra nedidelė arba vykdoma patvirtinta nacionalinė skrepi ligos kontrolės programa, turi būti:
                                          
                                                      i)
                                                   
                                                   
                                                      iš ūkio ar ūkių, kur klasikinės skrepi rizika yra nedidelė ar kontroliuojama; tačiau veisimui numatytos avys ir ožkos iš ūkio ar ūkių, kurie atitiko visus 1.3 punkto a–f papunkčiuose nustatytus reikalavimus ne trumpiau kaip trejus metus, gali būti skiriamos Sąjungos vidaus prekybai iki 2014 m. gruodžio 31 d.; arba
                                                   
                                                
                                                      ii)
                                                   
                                                   
                                                      iš valstybės narės ar valstybės narės zonos, kur klasikinės skrepi rizika yra nedidelė; arba
                                                   
                                                
                                                      iii)
                                                   
                                                   
                                                      jeigu tai avys, ARR/ARR priono baltymo genotipo gyvūnai, su sąlyga, kad jie nėra iš ūkio, kuriam taikomi VII priedo B skyriaus 3 ir 4 punktuose nustatyti apribojimai.
                                                   
                                                
                                    
                                          b)
                                       
                                       
                                          avys ir ožkos, numatomos naudoti visomis paskirtimis, išskyrus nedelsiant skersti, ir skirtos valstybėms narėms, kuriose klasikinės skrepi rizika yra nedidelė arba jose vykdoma patvirtinta nacionalinė skrepi ligos kontrolės programa, turi būti:
                                          
                                                      i)
                                                   
                                                   
                                                      iš ūkio ar ūkių, kur klasikinės skrepi rizika yra nedidelė; tačiau avys ir ožkos iš ūkio ar ūkių, kurie atitiko visus reikalavimus, nustatytus 1.2 punkto a–f papunkčiuose ne trumpiau kaip trejus metus, gali būti skiriamos Sąjungos vidaus prekybai iki 2014 m. gruodžio 31 d.; arba
                                                   
                                                
                                                      ii)
                                                   
                                                   
                                                      iš valstybės narės ar valstybės narės zonos, kur klasikinės skrepi rizika yra nedidelė; arba
                                                   
                                                
                                                      iii)
                                                   
                                                   
                                                      jeigu tai avys, ARR/ARR priono baltymo genotipo gyvūnai, su sąlyga, kad jie nėra iš ūkio, kuriam taikomi VII priedo B skyriaus 3 ir 4 punktuose nustatyti apribojimai.
                                                   
                                                
                                    
                        
                              4.2.
                           
                           
                              Avinų ir ožių sperma ir avių ir ožkų embrionai turi būti:
                              
                                          a)
                                       
                                       
                                          surinkti iš gyvūnų, kurie nuo gimimo buvo nuolatos laikomi ūkyje ar ūkiuose, kur klasikinės skrepi rizika yra nedidelė arba kontroliuojama; arba
                                       
                                    
                                          b)
                                       
                                       
                                          surinkti iš gyvūnų, kurie per pastaruosius trejus metus iki rinkimo buvo nuolat laikomi ūkyje ar ūkiuose, kurie trejus metus atitiko visus reikalavimus, nurodytus 1 dalies 1.3 punkto a–f papunkčiuose; arba
                                       
                                    
                                          c)
                                       
                                       
                                          surinkti iš gyvūnų, kurie nuo gimimo buvo nuolatos laikomi šalyje ar zonoje, kur klasikinės skrepi rizika yra nedidelė; arba
                                       
                                    
                                          d)
                                       
                                       
                                          jei tai avinų sperma, surinkta iš vyriškos lyties gyvūnų, turinčių ARR/ARR priono baltymo genotipą; arba
                                       
                                    
                                          e)
                                       
                                       
                                          jei tai avių embrionai, ARR/ARR priono baltymo genotipo gyvūnai.
                                       
                                    
                        
                     B   SKIRSNIS
                  
                  
                     
                        Galvijams taikomi reikalavimai
                     
                  
                  Jungtinė Karalystė užtikrina, kad galvijai, atsivesti arba auginti jos teritorijoje iki 1996 m. rugpjūčio 1 d., nebūtų išsiunčiami iš jos teritorijos į kitas valstybes nares ar trečiąsias šalis.“
               
            
                  (5)
               
               
                  IX priedas iš dalies keičiamas taip:
                  
                              a)
                           
                           
                              C skyriaus A skirsnis pakeičiamas taip:
                              „A   SKIRSNIS
                              
                              
                                 
                                    Produktai
                                 
                              
                              Priklausomai nuo to, kuriai GSE rizikos kategorijai priskiriama kilmės šalis, šie galvijų, avių ir ožkų kilmės produktai, kaip apibrėžta Europos Parlamento ir Tarybos reglamento (EB) Nr. 853/2004 I priedo 1.10, 1.13, 1.15, 7.1, 7.5, 7.6, 7.7, 7.8 ir 7.9 punktuose, turi atitikti šio skyriaus B, C ar D skirsniuose nustatytas sąlygas:
                              
                                          —
                                       
                                       
                                          šviežia mėsa,
                                       
                                    
                                          —
                                       
                                       
                                          smulkinta mėsa,
                                       
                                    
                                          —
                                       
                                       
                                          mėsos pusgaminiai,
                                       
                                    
                                          —
                                       
                                       
                                          mėsos produktai,
                                       
                                    
                                          —
                                       
                                       
                                          perdirbti gyvūnų riebalai,
                                       
                                    
                                          —
                                       
                                       
                                          spirgai,
                                       
                                    
                                          —
                                       
                                       
                                          kiti želatina ir kolagenas nei gautieji iš kailių ir odų,
                                       
                                    
                                          —
                                       
                                       
                                          apdorotos žarnos.“
                                       
                                    
                        
                              b)
                           
                           
                              D ir E skyriai pakeičiami taip:
                              „D   SKYRIUS
                              
                                 Gyvūninės kilmės šalutinių produktų ir jų gaminių, gautų iš galvijų, avių ir ožkų, importas
                              
                              
                                 A   SKIRSNIS
                              
                              
                                 
                                    Šalutiniai gyvūniniai produktai
                                 
                              
                              Šis skyrius taikomas šiems gyvūniniams šalutiniams produktams ir jų gaminiams, kaip apibrėžta Europos Parlamento ir Tarybos reglamento (EB) Nr. 1069/2009 3 straipsnio 1 ir 2 dalyse, su sąlyga, kad jie yra galvijų, avių ir ožkų kilmės:
                              
                                          a)
                                       
                                       
                                          perdirbti riebalai, gauti iš 2 kategorijos medžiagos, skirti naudoti kaip organinės trąšos arba dirvožemį gerinančios medžiagos, kaip apibrėžta Reglamento (EB) Nr. 1069/2009 3 straipsnio 22 punkte, arba jiems gaminti naudojamos pradinės medžiagoms arba tarpiniai produktai;
                                       
                                    
                                          b)
                                       
                                       
                                          kaulai ir kaulų produktai, gauti iš 2 kategorijos medžiagos;
                                       
                                    
                                          c)
                                       
                                       
                                          perdirbti riebalai, gauti iš 3 kategorijos medžiagos, skirti naudoti kaip organinės trąšos arba dirvožemį gerinančios medžiagos arba pašarai, kaip apibrėžta Reglamento (EB) Nr. 1069/2009 3 straipsnio 22 ir 25 punktuose, arba jiems gaminti naudojamos pradinės medžiagos arba tarpiniai produktai;
                                       
                                    
                                          d)
                                       
                                       
                                          gyvūnų augintinių ėdalas, įskaitant šunų kramtalus;
                                       
                                    
                                          e)
                                       
                                       
                                          kraujo produktai;
                                       
                                    
                                          f)
                                       
                                       
                                          perdirbti gyvūniniai baltymai;
                                       
                                    
                                          g)
                                       
                                       
                                          kaulai ir kaulų produktai, gauti iš 3 kategorijos medžiagos;
                                       
                                    
                                          h)
                                       
                                       
                                          želatina ir kolagenas, gauti iš kitų nei kailiai ir odos medžiagų;
                                       
                                    
                                          i)
                                       
                                       
                                          3 kategorijos medžiagos ir jų gaminiai, išskyrus nurodytuosius c–h punktuose, išskyrus:
                                          
                                                      i)
                                                   
                                                   
                                                      žalius kailius ir odas, apdorotus kailius ir odas;
                                                   
                                                
                                                      ii)
                                                   
                                                   
                                                      želatiną ir kolageną, gautus iš kailių ir odų;
                                                   
                                                
                                                      iii)
                                                   
                                                   
                                                      riebalų antrinius produktus.
                                                   
                                                
                                    
                                 B   SKIRSNIS
                              
                              
                                 
                                    Sveikumo sertifikato reikalavimai
                                 
                              
                              Importuojant A skirsnyje nurodytus gyvūninius šalutinius produktus ir gyvūninių šalutinių produktų gaminius, gautus iš galvijų, avių ir ožkų, turi būti pridedamas užpildytas sveikumo sertifikatas, kuriame patvirtinta, kad:
                              
                                          a)
                                       
                                       
                                          gyvūninių šalutinių produktų arba gyvūninių šalutinių produktų sudėtyje nėra ir jie nėra gauti iš nurodytos pavojingos medžiagos, arba kaulų mechaniškai atskirtos mėsos, gautos iš galvijų, avių ar ožkų, ir, išskyrus gyvūnus, kurie gimė, buvo nuolat auginami ir paskersti šalyje ar regione, priskirtiems sprendimu pagal 5 straipsnio 2 punktą keliantiems nedidelę GSE riziką, gyvūnai, iš kurių buvo gauti gyvūniniai produktai ar produktas pagamintas, nebuvo skerdžiami po apsvaiginimo leidžiant dujas į kaukolės ertmę arba užmušti tokiu pat būdu arba paskersti perplėšiant centrinės nervų sistemos audinius pailgu strypo formos instrumentu, įvestu į kaukolės ertmę; arba
                                       
                                    
                                          b)
                                       
                                       
                                          gyvūninių šalutinių produktų arba gyvūninių šalutinių produktų gaminių sudėtyje nėra ir jie nėra gauti iš galvijų, avių ir ožkų medžiagų, išskyrus medžiagas, gautas iš gyvūnų, gimusių, nuolat augintų ir paskerstų šalyje ar regione, kurie sprendimu pagal 5 straipsnio 2 dalį priskirti prie šalių ar regionų, kur GSE rizika nedidelė.
                                       
                                    Be a ir b punktuose nustatytų patvirtinimų, importuojant A skirsnyje nurodytus pašarams skirtus gyvūninius šalutinius produktus ir gyvūninių šalutinių produktų gaminius, kuriuose yra avių ar ožkų pieno ar pieno produktų, pridedamas užpildytas sveikumo sertifikatas, kuriame patvirtinta, kad:
                              
                                          c)
                                       
                                       
                                          avys ir ožkos, iš kurių buvo gauti šie produktai, nuo jų atsivedimo buvo laikomos šalyje, kurioje įvykdomos šios sąlygos:
                                          
                                                      i)
                                                   
                                                   
                                                      privaloma pranešti apie klasikinę skrepi;
                                                   
                                                
                                                      ii)
                                                   
                                                   
                                                      veikia informavimo, priežiūros ir stebėsenos sistema;
                                                   
                                                
                                                      iii)
                                                   
                                                   
                                                      oficialūs apribojimai taikomi ūkiams, avių ar ožkų USE įtarimo atveju arba patvirtinus klasikinį skrepi ligos atvejį;
                                                   
                                                
                                                      iv)
                                                   
                                                   
                                                      avys ir ožkos, užkrėstos klasikine skrepi, nužudomos ir visiškai sunaikinamos;
                                                   
                                                
                                                      v)
                                                   
                                                   
                                                      avių ir ožkų šėrimas atrajotojų kilmės mėsos ir kaulų miltais ar spirgais buvo uždraustas ir šio draudimo įgyvendinimas mažiausiai septynerius metus buvo veiksmingai užtikrinamas visoje šalyje;
                                                   
                                                
                                    
                                          d)
                                       
                                       
                                          pienas ir pieno produktai iš avių arba ožkų, gauti iš ūkių, kuriuose nėra nustatyta oficialių apribojimų dėl USE įtarimo;
                                       
                                    
                                          e)
                                       
                                       
                                          pienas ir pieno produktai, gauti iš avių arba ožkų iš ūkių, kur nebuvo diagnozuota klasikinių skrepi atvejų per paskutiniuosius septynerius metus, arba, nustačius klasikinį skrepi atvejį:
                                          
                                                      i)
                                                   
                                                   
                                                      visos ūkyje esančios avys ir ožkos nužudytos ir sunaikintos ar paskerstos, išskyrus veislinius ARR/ARR genotipo avinus, veislines avis, turinčias ne mažiau kaip vieną ARR alelį ir neturinčias VRQ alelių, ir kitas avis, turinčias ne mažiau kaip vieną ARR alelį; arba
                                                   
                                                
                                                      ii)
                                                   
                                                   
                                                      visi gyvūnai, kuriems patvirtinta klasikinė skrepi, nužudyti ir sunaikinti, ir ūkyje mažiausiai dvejus metus nuo paskutinio klasikinio skrepi atvejo patvirtinimo buvo vykdoma intensyvesnė USE stebėsena, įskaitant tyrimus, kurių rezultatai buvo neigiami, dėl USE taikant laboratorinius metodus, nustatytus X priedo C skyriaus 3.2 punkte, kai tiriami visi šie gyvūnai, kurie yra vyresni nei 18 mėnesių, išskyrus avis, turinčias ARR/ARR genotipą:
                                                      
                                                                  —
                                                               
                                                               
                                                                  gyvūnai, kurie buvo paskersti žmonėms vartoti; taip pat
                                                               
                                                            
                                                                  —
                                                               
                                                               
                                                                  gyvūnai, kurie nugaišo arba buvo nužudyti ūkyje, bet kurie nebuvo nužudyti pagal ligos likvidavimo programą.
                                                               
                                                            
                                                
                                    E   SKYRIUS
                              
                                 Avių ir ožkų importas
                              
                              Prie avių ir ožkų, importuojamų į Sąjungą, turi būti pridedamas gyvūnų sveikatos sertifikatas, kuriuo patvirtinama, kad nuo atsivedimo gyvūnai buvo laikomi šalyje, kur įvykdytos šios sąlygos:
                              
                                          1.
                                       
                                       
                                          privaloma pranešti apie klasikinę skrepi;
                                       
                                    
                                          2.
                                       
                                       
                                          veikia informavimo, priežiūros ir stebėsenos sistema;
                                       
                                    
                                          3.
                                       
                                       
                                          avys ir ožkos, užkrėstos klasikine skrepi, nužudomos ir visiškai sunaikinamos;
                                       
                                    
                                          4.
                                       
                                       
                                          avių ir ožkų šėrimas atrajotojų kilmės mėsos ir kaulų miltais ar spirgais buvo uždraustas ir šio draudimo įgyvendinimas buvo veiksmingai užtikrinamas visoje šalyje mažiausiai septynerius metus;
                                       
                                    Be sąlygų, nurodytų 1, 2, 3 ir 4 punktuose, gyvūnų sveikatos sertifikate turi būti patvirtinta, kad:
                              
                                          5.
                                       
                                       
                                          Kai veisimui numatytos avys ir ožkos importuojamos į Sąjungą ir yra skirtos valstybėms narėms, išskyrus tas, kuriose klasikinės skrepi ligos rizika nedidelė arba vykdoma patvirtinta nacionalinė skrepi ligos kontrolės programa, nurodyta VIII priedo A skyriaus A skirsnio 3.2 punkte, turi būti laikomasi šių sąlygų:
                                          
                                                      —
                                                   
                                                   
                                                      importuojamos avys ir ožkos yra iš ūkio ar ūkių, kurie atitinka VIII priedo A skyriaus A skirsnio 1.3 punkte nurodytas sąlygas; arba
                                                   
                                                
                                                      —
                                                   
                                                   
                                                      tai yra avys, turinčios ARR/ARR genotipo priono baltymą ir jos yra iš ūkio, kuriame per paskutiniuosius dvejus metus nebuvo nustatytas nė vienas oficialus judėjimo apribojimas dėl GSE ir klasikinės skrepi.
                                                   
                                                
                                    
                                          6.
                                       
                                       
                                          Jei avys ir ožkos naudoti visomis paskirtimis, išskyrus nedelsiant paskersti, importuojamos į Sąjungą ir yra skirtos valstybei narei, kur klasikinės skrepi rizika yra nedidelė arba vykdoma patvirtinta nacionalinę skrepi ligos kontrolės programa, nurodyta VIII priedo A skyriaus A skirsnio 3.2 punkte, turi būti laikomasi šių sąlygų:
                                          
                                                      —
                                                   
                                                   
                                                      gyvūnai atvežti iš ūkio ar ūkių, kurie laikėsi VIII priedo A skyriaus A skirsnio 1.2 punkte nurodytų sąlygų; arba
                                                   
                                                
                                                      —
                                                   
                                                   
                                                      tai yra avys, turinčios ARR/ARR priono baltymo genotipą ir jos yra iš ūkio, kuriame per paskutiniuosius dvejus metus nebuvo nustatytas nė vienas oficialus judėjimo apribojimas dėl GSE ir klasikinės skrepi.“
                                                   
                                                
                                    
                        
                              c)
                           
                           
                              H skyrius pakeičiamas taip:
                              „H   SKYRIUS
                              
                                 Avinų ir ožių spermos ir avių ir ožkų embrionų importas
                              
                              Avinų ir ožių spermą ir avių ir ožkų embrionus importuojant į Sąjungą turi būti pridedamas gyvūnų sveikatos sertifikatas, kuriuo patvirtinama, kad gyvūnai donorai:
                              
                                          1.
                                       
                                       
                                          Nuo atsivedimo buvo laikomi šalyje, kur vykdomos šios sąlygos:
                                          
                                                      i)
                                                   
                                                   
                                                      privaloma pranešti apie klasikinę skrepi;
                                                   
                                                
                                                      ii)
                                                   
                                                   
                                                      veikia informavimo, priežiūros ir stebėsenos sistema;
                                                   
                                                
                                                      iii)
                                                   
                                                   
                                                      avys ir ožkos, užkrėstos klasikine skrepi, nužudomos ir visiškai sunaikinamos;
                                                   
                                                
                                                      iv)
                                                   
                                                   
                                                      avių ir ožkų šėrimas atrajotojų kilmės mėsos ir kaulų miltais ar spirgais buvo uždraustas ir šio draudimo įgyvendinimas buvo veiksmingai užtikrinamas visoje šalyje mažiausiai septynerius metus;
                                                   
                                                
                                    
                                          2.
                                       
                                       
                                          Per pastaruosius trejus metus iki eksportuojamos spermos ar embrionų rinkimo buvo nuolat laikomi ūkyje arba ūkiuose, kurie per pastaruosius trejus metus patenkinamai vykdė bent visus reikalavimus, nustatytus VIII priedo A skyriaus A skirsnio 1.3 punkto a–f papunkčiuose, arba:
                                          
                                                      i)
                                                   
                                                   
                                                      jei tai avinų sperma, sperma buvo surinkta iš vyriškos lyties gyvūnų, turinčių ARR/ARR priono baltymo genotipą,
                                                   
                                                
                                                      ii)
                                                   
                                                   
                                                      jei tai avių embrionai, embrionai yra ARR/ARR priono baltymo genotipo.“
                                                   
                                                
                                    
                        
            
                  (6)
               
               
                  X priedas iš dalies keičiamas taip:
                  
                              a)
                           
                           
                              C skyriaus 3 dalies 3.1 punktas papildomas c papunkčiu:
                              „c)   Tolesnis teigiamų USE atvejų tyrimas
                              Visais teigiamų GSE tyrimų rezultatų atvejais mėginiai išsiunčiami į laboratoriją, paskirtą kompetentingos institucijos, kuri sėkmingai išlaikė kvalifikacijos tikrinimo testus, kuriuos rengia Europos Sąjungos etaloninė laboratorija, tirianti ir diferencijuojanti patvirtintus GSE atvejus, kur jie turi būti toliau tiriami taikant metodus ir protokolus, nustatytus pagal Europos Sąjungos etaloninės laboratorijos galvijų USE izoliatų (9) klasifikavimo metodą.
                           
                        
                              b)
                           
                           
                              X priedo C skyriaus 4 punktas pakeičiamas taip:
                              „4.   Greitieji tyrimai
                              Norint atlikti greituosius tyrimus pagal 5 straipsnio 3 dalį ir 6 straipsnio 1 dalį, tik šie metodai taikomi kaip greitieji galvijų GSE stebėsenos tyrimai:
                              
                                          —
                                       
                                       
                                          imunoblotingo tyrimas, pagrįstas Western blotting procedūra proteinazei K atspariam PrPRes fragmentui nustatyti (Prionics-Check Western tyrimas),
                                       
                                    
                                          —
                                       
                                       
                                          imunologinis tyrimas, atliekamas naudojant mikroplokšteles, skirtas PrPSc nustatyti (Enfer TSE Version 3 tyrimas),
                                       
                                    
                                          —
                                       
                                       
                                          daugiasluoksnis imunologinis tyrimas, skirtas PrPRes nustatyti (trumpo bandymo protokolas), atliekamas užbaigus denatūravimo ir koncentravimo procedūras (Bio-Rad TeSeE SAP greitasis tyrimas),
                                       
                                    
                                          —
                                       
                                       
                                          imunofermentinis tyrimas (ELISA), atliekamas naudojant mikroplokšteles, proteinazei K atspariam PrPRes monokloniniais antikūnais nustatyti (Prionics-Check LIA tyrimas),
                                       
                                    
                                          —
                                       
                                       
                                          imunologinis tyrimas, atliekamas atrankiniam PrP Sc surišimui naudojant cheminį polimerą ir nukreipiant monokloninį aptikimo antikūną prieš užkonservuotas PrP molekulės dalis (IDEXX HerdChek BSE Antigen Test Kit, EIA & IDEXX HerdChek BSE-Scrapie Antigen Test Kit, EIA),
                                       
                                    
                                          —
                                       
                                       
                                          šoninio srauto imunologinis tyrimas, naudojant du skirtingus monokloninius antikūnus proteinazei K atsparioms PrP frakcijoms nustatyti (Prionics Check PrioSTRIP),
                                       
                                    
                                          —
                                       
                                       
                                          dvipusis imunologinis tyrimas, kurį atliekant du skirtingi monokloniniai antikūnai nukreipiami prieš du epitopus, esančius labai išskleistame galvijo PrP Sc (Roboscreen Beta Prion BSE EIA Test Kit),
                                       
                                    Norint atlikti greituosius tyrimus pagal 5 straipsnio 3 dalį ir 6 straipsnio 1 dalį, tik šie metodai taikomi kaip greitieji avių ir ožkų USE stebėsenos tyrimai:
                              
                                          —
                                       
                                       
                                          daugiasluoksnis imunologinis tyrimas, skirtas PrPRes nustatyti (trumpo bandymo protokolas), atliekamas užbaigus denatūravimo ir koncentravimo procedūras (Bio-Rad TeSeE SAP greitasis tyrimas),
                                       
                                    
                                          —
                                       
                                       
                                          daugiasluoksnis imunologinis tyrimas, skirtas PrPRes nustatyti, atliekamas naudojant avių ir (arba) ožkų TeSeE nustatymo tyrimo rinkinį užbaigus denatūravimo ir koncentravimo procedūras naudojant avių ir (arba) ožkų TeSeE gryninimo rinkinį (Bio-Rad TeSeE Sheep/Goat greitasis tyrimas),
                                       
                                    
                                          —
                                       
                                       
                                          imunologinis tyrimas, atliekamas atrankiniam PrP Sc surišimui naudojant cheminį polimerą ir nukreipiant monokloninį aptikimo antikūną prieš užkonservuotas PrP molekulės dalis (IDEXX HerdChek BSE-Scrapie Antigen Test Kit, EIA),
                                       
                                    
                                          —
                                       
                                       
                                          šoninio srauto imunologinis tyrimas, naudojant du skirtingus monokloninius antikūnus proteinazei K atsparioms PrP frakcijoms nustatyti (greitasis tyrimas Prionics–Check PrioSTRIP SR, vizualaus skaitymo protokolas).
                                       
                                    Atliekant visus greituosius tyrimus, audinys, kurį privaloma ištirti taikant nurodytą tyrimo metodą, privalo atitikti gamintojo nustatytas darbo instrukcijas.
                              Greitųjų tyrimų priemonių gamintojai privalo turėti įdiegtą Europos Sąjungos etaloninės laboratorijos patvirtintą kokybės užtikrinimo sistemą, kuria užtikrinama, kad tyrimo veiksmingumas nesikeistų. Gamintojai Europos Sąjungos etaloninei laboratorijai privalo pateikti tyrimo protokolus.
                              Greituosius tyrimus ir tyrimo protokolus galima pakeisti tik iš anksto apie tai pranešus Europos Sąjungos etaloninei laboratorijai ir Europos Sąjungos etaloninei laboratorijai padarius išvadą, kad dėl tokio pakeitimo nesumažės greitojo tyrimo jautrumas, specifiškumas arba patikimumas. Ši išvada pateikiama Komisijai ir nacionalinėms etaloninėms laboratorijoms.“
                           
                        
            
         (1)  http://vla.defra.gov.uk/science/docs/sci_tse_rl_handbookv4jan10.pdf
      
         (2)  OL L 349, 2002 12 24, p. 105.
      
         (3)  http://vla.defra.gov.uk/science/docs/sci_tse_rl_2blot.pdf
      
         (4)  OL L 5, 2004 1 9, p. 8.“;
      
         (5)  OL L 139, 2004 4 30, p. 55.
      
         (6)  OL L 139, 2004 4 30, p. 206.“
      
         (7)  OL L 300, 2009 11 14, p. 1.
      
         (8)  OL L 368, 2006 12 23, p. 15.“
      
         (9)  http://vla.defra.gov.uk/science/docs/sci_tse_rl_2blot.pdf“